**Muzej grada Pregrade**

**Zlatko Dragutin Tudjina**

**Izvješće o radu u 2024. godini**

1. **UVOD**
   1. **Povijest muzeja**

Muzej grada Pregrade Zlatko Dragutin Tudjina nalazi se u zgradi “Stare Škole”, dovršenoj 1908. godine, na adresi Trg Gospe Kunagorske 3 u Pregradi. Zgradu “Stare škole” projektirao je poznati međimurski arhitekt Valent Morandini stariji. Muzej nosi ime Zlatka Dragutina Tudjine (Zagreb, 30. 9. 1928.- München, 13. 4. 2008.), utemeljitelja muzeja u Pregradi. Muzejske predmete s područja današnjeg grada Pregrade je tijekom druge pol. 19. i prve pol. 20. st. prikupljao tadašnji Narodni muzej u Zagrebu, a u drugoj pol. 20. st. tadašnji Zavičajni muzej Općine Pregrada u Dvoru Veliki Tabor kod Desinića. Preteča današnjeg muzeja bio je privremeni postav Numizmatičke zbirke Zlatka Dragutina Tudjine koji je 22. rujna 1995. otvoren u zgradi Župnog dvora u Pregradi.

* 1. **Osnivanje muzeja i stalni postav**

Današnji muzej osnovan je 8. rujna 2005. Odlukom Gradskog vijeća Grada Pregrade. 6. listopada 2006. Ministarstvo kulture Republike Hrvatske je na temelju Zaključka Hrvatskog muzejskog vijeća donijelo Rješenje o ispunjavanju uvjeta propisanih Zakonom o muzejima za osnivanje Muzeja grada Pregrade. Sredstva za obnovu zgrade “Stare Škole” i izradu stalnog postava osigurali su Grad Pregrada, Ministarstvo kulture, tadašnje Ministarstvo mora, turizma, prometa i razvitka te Ministarstvo poljoprivrede. Stalni postav Muzeja kojeg čine Numizmatička zbirka i Zbirka rudarstva i geologije otvoren je 22. studenoga 2007. godine, a postav Ljekarničke zbirke Thierry 30. ožujka 2008. godine. Ukupno se u stalnom postavu svih zbirki nalazi 639 predmeta. Dizajn i likovno oblikovanje muzeja potpisuje Nikolina Jelavić-Mitrović, a postav je izradila Iva Validžija, bivša kustosica i v.d. ravnateljice Muzeja sa suradnicima (dr. sc. Ivan Mirnik, Boris Prister, Sanja Japundžić i prof. dr. sc. Vladimir Grdinić) prema muzeološkoj koncepciji Višnje Zgage.

1. **PROSTOR ZA DJELOVANJE**

Muzej djeluje u prostoru zgrade koja je u vlasništvu Grada Pregrade, osnivača muzeja. Osim suvremeno uređenog stalnog postava muzeja koji se nalazi na 1. katu i prostire na nešto više od 200 m², u tri prostorije u kojima su se nekad nalazile učionice, u prizemlju zgrade nalazi se galerijski prostor, tzv. Galerija muzeja, multifunkcionalna dvorana koja služi kao prostor za povremene izložbe, predavanja i druga događanja (u organizaciji Grada Pregrade, muzeja, Gradske knjižnice Pregrada, POU Pregrada i drugih) te nastavni prostor Glazbene škole Pregrada. Površina Galerije iznosi 54,25 m². U Galeriji će uskoro biti potrebno promijeniti parket ili ga prebrusiti zbog trošnosti.

Potrebno je u što skorije vrijeme obnoviti stolariju s vanjske strane zgrade jer ista propada zbog neodržavanja i neredovite zaštite drvenih dijelova adekvatnim premazom. Također bi s vremenom trebalo ugraditi sustav električnih žaluzina kako bi se prostor galerije mogao zamračiti za potrebe održavanja predavanja, prezentacija ili projekcija tijekom dnevnih sati.

Uz spomenute prostorije, u muzeju se nalazi i muzejska čuvaonica, koja se sastoji od 3 spremišta, hodnika i prostora za metalne ormare, ukupne površine 65 m². Svi pojedinačni prostori u čuvaonici dodatno su zaključani zbog fizičke zaštite muzejske građe. Muzejska čuvaonica jedini je prostor u zgradi Muzeja i Knjižnice, čija obnova i unutarnje uređenje nisu realizirani tijekom obnove zgrade prije otvorenja muzeja 2007. godine. Nakon sanacije fasade zgrade muzeja i knjižnice u 2019. godini, u muzejskoj čuvaonici preostalo je sanirati sjeverozapadni ugao u kojem je vlaga probila u unutrašnjost zgrade te sa zida otpada žbuka. U muzejskoj čuvaonici nalaze se uređaji za mjerenje temperature i relativne vlažnosti zraka (higrometar/termometar), kako bi se uvjeti pohrane muzejske građe kontrolirali sukladno muzejskim standardima.

Tijekom potresa 29. prosinca 2020. nastala je veća pukotina na zidu koji dijeli muzejsku čuvaonicu od Zbirke Rudarstva i geologije te je dio žbuke pao na pod muzejske čuvaonice. Muzejska građa u potresu nije pretrpjela nikakva oštećenja.

Muzejsku čuvaonicu trebalo bi temeljito obnoviti i kontinuirano opremati adekvatnim namještajem i opremom za pohranu muzejske građe (ormarima i policama za odlaganje i pohranu muzejske građe), a potrebno je nabaviti i uređaj za ovlaživanje zraka za reguliranje relativne vlažnosti zraka tijekom zimskih mjeseci, kako bi se građa čuvala u kontroliranim mikroklimatskim uvjetima tijekom čitave godine. Tijekom 2024. godine Ministarstvo kulture i medija RH odobrilo je 4.000,00 Muzeju temeljem Javnog poziva za predlaganje javnih potreba u kulturi Republike Hrvatske za 2024. godinu. Sredstvima Ministarstva kulture i medija, Grada Pregrade te vlastitim sredstvima Muzeja nabavljeno je 6 metalnih arhivskih ormara te jedan arhivski ormar ladičar s pripadajućim postoljem i gornjom zaštitnom pločom.

Uredski prostori muzeja su tri prostorije (kabineti) površine 12,5 m², od kojih jedan ured na 1. katu koristi Glazbena škola Pregrada za potrebe izvođenja nastave. Drugi ured na 1. katu bio je predviđen za ured ravnatelja te je tijekom 2023. godine uređen i opremljen za tu namjenu te ravnatelj Pučkog otvorenog učilišta Pregrada, a ujedno i vršitelj dužnosti ravnatelja Muzeja grada Pregrade svoj posao obavlja u tom uredu.

Ured u prizemlju koristi se za prihvat posjetitelja te je u tom prostoru muzejska trgovina, a taj ured koristi i Pučko otvoreno učilište Pregrada. Preostali dio prizemlja zgrade koristi Gradska knjižnica Pregrada, a prostor u potkrovlju zgrade muzeja i knjižnice je neuređen te nema osiguran pristup, osim za slučaj nužde, uz pomoć trodijelnih aluminijskih ljestvi.

Potencijal za proširenje muzeja predstavlja potkrovlje, gdje se nalazi još oko 200 m² prostora koji bi se u budućnosti mogao urediti uz adekvatni pristup montažnim stepenicama ili ugradnjom vanjskog panoramskog dizala s bočne ili stražnje strane zgrade.

U ulaznom prostoru muzeja i knjižnice u prizemlju trebalo bi postaviti veliki digitalni zaslon ili zaslon na dodir na kojem bi se promovirao muzej, knjižnica i Grad Pregrada, najavljivala događanja i na kojem bi posjetitelji mogli upisivati svoje komentare, dojmove, fotografirati se s logotipom grada, muzeja i knjižnice itd. Na taj način bismo osuvremenili predvorje i učinili ga interaktivnim, edukativnim i zabavnim prostorom, kako za posjetitelje muzeja, tako i za korisnike knjižnice te učenike Glazbene škole Pregrada. U predvorju na 1. katu trebalo bi postaviti dva tableta ili zaslona na dodir s dodatnim informacijama o zbirkama i sadržajima, a po barem jedan tablet ili zaslon na dodir trebalo bi postaviti u svakoj od zbirki kako bi se stalni postav osuvremenio, nadogradio i proširio te učinio zanimljivijim mlađim dobnim skupinama posjetitelja.

|  |  |  |  |
| --- | --- | --- | --- |
| **Prostor** | **Smještaj** | **Površina (m²)** | **Namjena** |
| Galerija Muzeja | Prizemlje | 54,25 | Muzej i Glazbena škola |
| Ured | Prizemlje | 12,5 | Muzej - osoblje |
| Sanitarni čvor | Prizemlje | 15 | Knjižnica i Muzej |
| Ured ravnatelja | kat | 12,5 | Muzej i POU Pregrada |
| Ured za djelatnike Muzeja | kat | 12,5 | Glazbena škola |
| Numizmatička zbirka | kat | 68,25 | Muzej – Stalni postav |
| Zbirka rudarstva i geologije | kat | 78,09 | Muzej – Stalni postav |
| Ljekarnička zbirka Thierry | kat | 54,50 | Muzej – Stalni postav |
| Sanitarni čvor | kat | 15 | Muzej i Glazbena škola |
| Muzejska čuvaonica | kat | 50,57 | Muzej - osoblje |

Tablica 1. Pregledni prikaz prostornih kapaciteta u zgradi na Trgu Gospe Kunagorske 3 koje koristi Muzej.

**2.1. Erasmus akreditacija u području obrazovanja odraslih (2021.-2027.)**

Muzej grada Pregrade je 28. listopada 2020. podnio prijavu za dobivanje Erasmus akreditacije u području obrazovanja odraslih za sljedeće sedmogodišnje financijsko razdoblje EU (2021.-2027.) temeljem Poziva za dodjelu Erasmus akreditacije (rok: 29.10.2020.) Agencije za mobilnost i programe EU. Muzej je prijavu podnio u svojstvu koordinatora konzorcija mobilnosti, kojeg osim našega muzeja čine još sljedeći članovi: Općinska knjižnica Krapinske Toplice, Muzej Radboa, Gradska knjižnica Pregrada i Udruga Kajkaviana. Akreditacija našem muzeju i drugim članovima konzorcija omogućuje realizaciju Europskog razvojnog plana uz pomoć pojednostavljenog pristupa mobilnostima u okviru Ključne aktivnosti 1 u sedmogodišnjem razdoblju. Dobivanje akreditacije osiguralo je našem muzeju i drugim članovima konzorcija financiranje mobilnosti namijenjenih usavršavanju djelatnika iz sredstava EU u financijskom razdoblju 2021.-2027.

Muzej grada Pregrade Zlatko Dragutin Tudjina zaprimio je od Agencije za mobilnost i programe Europske unije (AMPEU) početkom 2021. godine Obavijest o rezultatima i dodjeli financijske potpore za projektni prijedlog kojeg je muzej prijavio kao akreditirana organizacija u okviru Poziva na dostavu projektnih prijedloga za program Erasmus+ za 2021. godinu, Ključna aktivnost 1 u području obrazovanja odraslih. AMPEU je prihvatila projektni prijedlog te je za njegovu provedbu odobrila bespovratna sredstva u iznosu od 8.240,00 EUR.

12. veljače 2021. godine Muzej grada Pregrade dobio je Erasmus akreditaciju u području obrazovanja odraslih, važeću za novo sedmogodišnje razdoblje (2021.-2027.), čime je postao prvi muzej u Republici Hrvatskoj kojem je odobrena Erasmus akreditacija.

Po odobrenoj Erasmus akreditaciji u veljači 2021., Muzej grada Pregrade je u suradnji s drugim članovima konzorcija pripremio projektni prijedlog koji je 14. svibnja 2021. prijavljen na Poziv na dostavu projektnih prijedloga. U projektnom prijedlogu sudjeluju Muzej grada Pregrade i Udruga Kajkaviana – Društvo za prikupljanje, čuvanje i promicanje hrvatske kajkavske baštine, a u sklopu projekta planirane su 4 mobilnosti prema modelu strukturiranih tečajeva. Sudjelovanjem u mobilnostima u svrhu učenja za pojedince, konzorcij planira ostvariti sljedeće ciljeve iz Europskog razvojnog plana: Povećati razinu znanja i iskustva i steći andragoške kompetencije, potrebne za osmišljavanje i provedbu programa neformalnog učenja za odrasle; Povećati digitalne kompetencije djelatnika i sudionika edukativnih programa; Kreirati stalne edukativne programe za odrasle i osobe 3. životne dobi na području Krapinsko-zagorske županije.

Tijekom 2022. godine, u sklopu Erasmus akreditacije Muzeja grada Pregrade tri članice udruge Kajkaviana iz Donje Stubice, jednog od članova projektnog konzorcija, sudjelovale su na mobilnostima prema modelu strukturiranih tečajeva u Madridu i Malagi u Španjolskoj te u Helsinkiju u Finskoj. Tijekom 2023. godine u sklopu Erasmus akreditacije Muzeja grada Pregrade realizirano je nekoliko aktivnosti. Lucija Vrhovski sudjelovala je u svibnju na mobilnosti prema modelu strukturiranog tečaja u Portu u Portugalu.

U sklopu Erasmus akreditacije 2022. za koju su odobrena sredstva u iznosu od 11.350,00 EUR zaposlenice Gradske knjižnice Pregrada realizirale su dvije mobilnosti po modelu praćenja tuđeg rada, tzv. *job shadowing,* u Plovdivu u Bugarskoj i u Grazu u Austriji. Ravnateljica Općinske knjižnice Krapinske Toplice realizirala je još jednu mobilnost praćenja tuđeg rada u Grazu u Austriji, a ravnateljica Muzeja Radboa realizirala je mobilnost po modelu strukturiranog tečaja u Bologni u Italiji. Sve navedene ustanove članovi su projektnog konzorcija.

Muzeju grada Pregrade u svibnju 2023. godine odobrena su sredstva u sklopu Erasmus akreditacije 2023. u iznosu od 29.550,00 EUR, a dio mobilnosti uključenih u ovu akreditaciju realiziran je u 2024. godini, uključujući mobilnost polaznika programa koja je planirana u sklopu navedene akreditacije. Do kraja 2024. godine realizirane su tri grupne mobilnosti polaznika: Udruga Kajkaviana realizirala je 4 mobilnosti po modelu praćenja tuđeg rada (tzv. *job shadowing*) i jednu grupnu mobilnost odraslih polaznika u Ljubljani u Sloveniji. Muzej grada Pregrade realizirao je po jednu grupnu mobilnost odraslih polaznika u Pečuhu u Mađarskoj i u Subotici u Srbiji.

Ravnateljica Gradske knjižnice Pregrada i ravnateljica Općinske knjižnice Krapinske Toplice realizirale su mobilnosti po modelu strukturiranog tečaja u Kopru u Sloveniji, a ravnateljica Muzeja Radboa realizirala je mobilnost po istom modelu u Bledu u Sloveniji. Preostale mobilnosti u sklopu ove akreditacije bit će realizirane u 2025. godini.

U svibnju 2024. godine Muzeju su odobrena sredstva u sklopu Erasmus akreditacije 2024. i to u iznosu od 45.225,00 EUR. Mobilnosti u sklopu ove akreditacije također će biti realizirane u 2025. godini.

Erasmus akreditacija alat je za organizacije, aktivne u području obrazovanja odraslih, strukovnog obrazovanja i osposobljavanje i školskog obrazovanja, koje se žele uključiti u prekograničnu razmjenu i suradnju. Dodjelom Erasmus akreditacije potvrđuje se da je podnositelj zahtjeva izradio plan za provedbu visokokvalitetnih aktivnosti mobilnosti u okviru razvoja svoje organizacije.

Muzej grada Pregrade pod vodstvom ravnatelja dr. sc. Davora Špoljara u međunarodnim projektima i aktivnostima uspješno sudjeluje od 2018. godine, a dosad je muzeju za provedbu projekata i sudjelovanje u aktivnostima ukupno odobreno više od sto tisuća eura bespovratnih sredstava Europske unije.

**2.2. Projekt „Connecting Inhabitants to Rural Culture – CIRC“**

U listopadu 2024. godine započeo je novi europski projekt u kojem sudjeluje Muzej grada Pregrade, financiran sredstvima Europske unije iz programa Erasmus+. Riječ je o projektu koji se provodi u sklopu Ključne aktivnosti 2, odnosno kroz format Malih partnerstava, a naziv projekta je „Connecting Inhabitants to Rural Culture – CIRC“ / “Povezivanje stanovnika s kulturom u ruralnim područjima“.

Koordinator ovog projekta je Općina Plœuc-L'Hermitage iz Francuske, a uz Muzej grada Pregrade, koji je jedini partner na projektu iz Hrvatske, u projektu još sudjeluje i grad Sigüenza iz Španjolske. Ovaj projekt ukupne vrijednosti od 60.000 eura trajat će dvije godine, do 30. rujna 2026. godine. Glavni fokus projekta je promocija ruralnih područja i kulturne baštine. Kroz primjere dobre prakse u kulturnom sektoru bit će istraživane potrebe ruralnih područja, mogućnosti inkluzije i slične teme. Muzej grada Pregrade će u projektu predstaviti primjere projekata obnova kulturne baštine s područja Pregrade, poput utvrde Kostelgrad i Kuće Janka Leskovara, a u sklopu projekta bit će snimljeni i video materijali o baštini. Cilj projekta je povezivanje stanovnika ruralnih i urbanih sredina kroz različite oblike kulturne baštine i prirodnih vrijednosti.

**2.3. Ulaganja u nabavu opreme i namještaja**

Muzej je u 2024. godini nastavio s nabavom opreme i namještaja te sitnog inventara, potrebnih za obavljanje muzejske djelatnosti.

Tijekom 2024. godine obnovljeni su FINA certifikati za potrebe zaprimanja i ispostavljanja e-računa putem online servisa e-Račun za javne naručitelje.

Tijekom 2024. godine nabavljena je godišnja licenca za računalni program (softver) Office 365, koja omogućuje pristup svim dokumentima i službenom mailu osim putem fiksnog i prijenosnog računala također i putem službenog mobilnog uređaja muzeja te pristup svim dokumentima pohranjenim na OneDrive-u na daljinu.

Muzej je i u 2024. imao sklopljen ugovor s tvrtkom Link2 d.o.o. iz Samobora o nadogradnji i održavanju programa M++ za potrebe muzejske građe i dokumentacije.

Kao što je već ranije navedeno, tijekom 2024. godine Ministarstvo kulture i medija RH odobrilo je 4.000,00 Muzeju temeljem Javnog poziva za predlaganje javnih potreba u kulturi Republike Hrvatske za 2024. godinu. Sredstvima Ministarstva kulture i medija, Grada Pregrade te vlastitim sredstvima Muzeja nabavljeno je 6 metalnih arhivskih ormara te jedan arhivski ormar ladičar s pripadajućim postoljem i gornjom zaštitnom pločom.

Tijekom 2024. godine nabavljen je novi mobilni uređaj, kao i novo prijenosno računalo za potrebe održavanja programa u galeriji muzeja ili u čitaonici Knjižnice. Krajem 2024. godine nabavljen je i novi uredski namještaj za potrebe opremanja ureda u visokom prizemlju zgrade.

**2.6. Održavanje, servisi i ispitivanja**

U 2024. svi vatrogasni aparati koji se nalaze u Muzeju (Rudarska i geološka zbirka, Ljekarnička zbirka Thierry, Numizmatička zbirka, hodnik-kat, ured-prizemlje) servisirani su od strane tvrtke Vatrozaštita d.o.o. iz Zaboka te su vraćeni sa servisa i ponovno postavljeni na za to predviđene lokacije u Muzeju.

Tijekom 2024. godine obavljen je servis stubišne platforme Vimec V64 i Vimec V65 koja povezuje ulaz u zgradu s predvorjem u visokom prizemlju te visoko prizemlje s katom, a servis je obavila tvrtka Lift-Mont Rijeka d.o.o.

1. **DJELATNICI**

Muzej je u 2024. godini koristio službenu adresu elektroničke pošte: [muzej@pregrada.hr](mailto:muzej@pregrada.hr), te dodatnu adresu elektroničke pošte: [info@muzej-pregrada.hr](mailto:info@muzej-pregrada.hr), a u funkciji je i adresa elektroničke pošte: [muzej.pregrada@gmail.com](mailto:muzej.pregrada@gmail.com),

Muzej je u 2024. nastavio s uređivanjem svoje stranice na društvenoj mreži Facebook, gdje se redovito objavljuju novosti iz muzeja. Osim vlastite stranice na društvenoj mreži Facebok, stranice Erasmus+ projekta Seniori za baštinu te stranice Erasmus+ projekta DiGiMentor, muzej ima svoju stranicu na društvenoj mreži Instagram te svoj prostor na društvenoj mreži LinkedIn, a svoj kanal muzej ima i na YouTube-u. Službene informacije i dokumenti objavljuju se na mrežnim stranicama Grada Pregrade na adresi [https://www.pregrada.hr/muzej-grada-pregrade-zlatko-dragutin-tudjina.](https://www.pregrada.hr/muzej-grada-pregrade-zlatko-dragutin-tudjina.%20%20Od%20rujna%202018) U 2024. godini bila je u funkciji nova web stranica muzeja na adresi: [www.muzej-pregrada.hr](http://www.muzej-pregrada.hr), a na tu stranicu će se postupno dodavati novi i ažurirati postojeći sadržaji.

Muzej je osim toga bio uključen u platformu [www.nocmuzeja.hr](http://www.nocmuzeja.hr) u sklopu obilježavanja Noći muzeja ’24. godine.

Na stranici Elektroničkog oglasnika javne nabave (EOJN) redovito se upisuju potrebni podatci vezani uz ugovore, planove nabave, robe, radove i usluge te jednostavne nabave.

Tijekom 2024. godine v. d. ravnatelja muzeja imao je udaljeni pristup s prijenosnog računala muzeja i s jednog stolnog računala u uredu aplikaciji Libusoft Cicom Grada Pregrade koja služi za knjigovodstveno-računovodstvene poslove. Svi računi i dobavljači unose se u aplikaciju u muzeju te se u aplikaciju učitavaju izvodi bankovnog računa, a zatim djelatnici Grada Pregrade vrše knjiženje, dok ravnatelj odobrava i vrši plaćanja računa putem Internet bankarstva. Budući da od 01. prosinca 2023. godine u Muzeju nema zaposlenih, nema isplata plaća ni drugih davanja za zaposlenike. Muzej grada Pregrade sklapa Ugovore s vanjskim suradnicima za potrebe održavanja događanja, a u Gradu Pregradi se izrađuje obračun honorara, putnih troškova te troškova službenih putovanja za v. d. ravnatelja, a plaćanja zbrojnih naloga se zatim vrše u Muzeju putem Internet bankarstva.

V.d. ravnatelja je tijekom 2024. donosio prema potrebi sve potrebe opće akte kojima se omogućava nesmetano djelovanje muzeja.

Dr. sc. Davor Špoljar od 19. srpnja 2022. obavlja dužnost v.d. ravnatelja Muzeja grada Pregrade.

Poslove čišćenja prostora Muzeja grada Pregrade i dostave poštanskih pošiljki obavlja gđa Anica Burić, djelatnica Gradske knjižnice Pregrada.

Dio računovodstvenih poslova Muzeja obavljaju djelatnici Grada Pregrade i POU Pregrada.

Tehničku pomoć u radu Muzeja po potrebi povremeno obavlja gosp. Davorin Papeš, djelatnik Grada Pregrade.

Sukladno odredbama članka 35. Pravilnika o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije, u lokalnome muzeju stručne poslove obavlja najmanje 1 kustos, a pomoćne stručne poslove najmanje 1 muzejski tehničar.

Da bismo uskladili djelovanje muzeja s odredbama spomenutog Pravilnika, potrebno je planirati zapošljavanje na puno radno vrijeme u radni odnos na neodređeno vrijeme jednog kustosa za obavljanje stručnih poslova te jednog muzejskog tehničara na puno radno vrijeme u radni odnos na neodređeno vrijeme.

|  |  |  |  |  |
| --- | --- | --- | --- | --- |
| **REDNI BROJ** | **RADNO MJESTO** | **BROJ OSOBA** | **DJELATNIK** | **NAPOMENA** |
| 1. | Ravnatelj | 1 | Davor Špoljar | Od 14. rujna 2022. po odluci gradonačelnika obnaša dužnost v.d. ravnatelja |
| 2. | Voditelj | 1 | Radno mjesto je upražnjeno | Puno radno vrijeme |
| 3. | Kustos / Muzejski pedagog / Dokumentarist | 1 | Radno mjesto je upražnjeno | Puno radno vrijeme |
| 4. | Muzejski tehničar | 1 | Radno mjesto je upražnjeno | Puno radno vrijeme |
| 5. | Suradnik/-ca na projektu | 1 | Radno mjesto je upražnjeno | Puno radno vrijeme |

Tablica 2. Pregledni prikaz radnih mjesta sistematiziranih u Muzeju grada Pregrade.

1. **PRIKUPLJANJE MUZEJSKE GRAĐE**
   1. **Darovanje**

U siječnju 2024. Udruga umirovljenika Prečko 50+ darovala je Muzeju grada Pregrade sliku Slavice Antolić „Mrtva priroda“ u pastelu te crtež Bogorodice s djetetom u Pregradi autorice Sanje Ravnih-Horvat.

U svibnju 2024. godine Muzej je preuzeo muzejsku građu vezanu uz Josipa Jutrišu Janka iz Martiša Vesi kraj Pregrade od Ivice Horvata. Predmeti obuhvaćaju brončanu bistu s poprsjem Josipa Jutriše Janka, rad kiparice Vere Dajht Kralj; popratni natpis u bronci; tekst sa životopisom Josipa Jutriše Janka uokviren drvenim okvirom i dvije povećane reprodukcije fotografija. Predmeti su se nekada nalazili u rodnoj kući, odnosno ispred rodne kuće Josipa Jutriše Janka, koja je zbog klizišta u neposrednoj blizini stradala 2015. godine, a pravovremenom reakcijom susjeda Ivice Horvata, predmeti su spašeni od propasti.

Boris Krznar tijekom 2024. godine Muzeju grada Pregrade Zlatko Dragutin Tudjina darovao je uokvirenu reprodukciju fotografije Pregrade iz vremena oko 1890. godine. Izvorna fotografija potječe iz obiteljskog albuma sestre jednog grofa s područja Pregrade, koja je nekada živjela u glavnoj ulici u Pregradi, u blizini zgrade Muzeja. Osim uokvirene reprodukcije fotografije Pregrade Muzeju je poklonio i set od 23 razglednice s motivom obiteljske kuće njegovih roditelja, koja se nalazila na adresi Vojsak 13 kraj Pregrade.

Zdravko Vrbanc iz Cigrovca tijekom 2024. godine darovao je Muzeju nekoliko obiteljskih fotografija i dokumenata.

* 1. **Otkup građe**

U 2024. godini muzej je otkupio vrlo vrijednu muzejsku građu. Tako su od gosp. Tomislava Kušara otkupljena dva Tudjinina srebrnjaka s likom Franje Šepera, a od gosp. Franje Viszta otkupljen je drveni pečat Thierry sa znakom „Zelene opatice“.

Putem aukcija kupljeni su srebrnjaci, a po prvi puta i zlatnici Zlatka Dragutina Tudjine koji su se pojavili u katalogu Aukcijske kuće Barac–Pervan d.o.o., kao i jedna dopisnica i jedna razglednica vezana za Pregradu.

1. **ZAŠTITA MUZEJSKE GRAĐE**
   1. **Preventivna zaštita**

Redovito prozračivanje i čišćenje prostorija u kojima je smješten stalni postav Rudarske zbirke, Numizmatičke zbirke i Ljekarničke zbirke Thierry te prostorija muzejske čuvaonice.

U 2024. godini nastavljeno je uređivanje razmještaja predmeta u muzejskoj čuvaonici te izdvajanje predmeta koji posjeduju muzejsku vrijednost od predmeta koji nemaju muzejsku vrijednost i ne trebaju biti pohranjeni u muzejskoj čuvaonici.

U svim zbirkama stalnog postava muzeja i svim prostorijama muzejske čuvaonice redovito se provjeravaju parametri temperature i relativne vlažnosti zraka zahvaljujući higrometrima/termometrima, a po potrebi se uključuje uređaj za odvlaživanje zbog održavanja uvjeta pohrane muzejske građe sukladno međunarodnim smjernicama i muzejskim standardima.

Tijekom 2023. godine su metalni arheološki predmeti koji su darovani muzeju bili na konzervatorsko-restauratorskom postupku u radionici u sklopu obrta ArsMetallum u Zadru, a izabrani predmeti poslani su na crtanje u Mline. O izradi arheoloških crteža pokretnih arheoloških nalaza s lokaliteta Kunagora-Japica sklopljen je ugovor o autorskom djelu s arheologinjom Martom Perkić te su predmeti tijekom 2023. bili na crtanju. Tijekom 2024. godine crtanje je završeno, kao i konzervatorsko-restauratorski postupci, te su svi navedeni predmeti vraćeni u Muzej grada Pregrade

U čuvaonici Muzeja pohranjeni su svi nalazi iskopani početkom 2023. godine tokom arheoloških istraživanja na lokalitetu „Kunagora–Japica“.

1. **MUZEJSKA DOKUMENTACIJA**

Muzej grada Pregrade Zlatko Dragutin Tudjina vodi primarnu dokumentaciju o muzejskoj građi kroz računalni program M++, u kojem su predmeti raspoređeni po sljedećim zbirkama:

Kulturno-povijesna zbirka (153 predmeta)

Ljekarnička zbirka Thierry (41 predmet)

Numizmatička zbirka (1388 predmeta)

Rudarska zbirka (20 predmeta)

Zbirka fotografija (1 predmet)

Zbirka hrvatske političke emigracije (6 predmeta)

Ukupno je u program M++ upisano 1609 predmeta.

Osim primarne dokumentacije, u Muzeju se treba voditi sekundarna i tercijarna muzejska dokumentacija sukladno Pravilniku o sadržaju i načinu vođenja muzejske dokumentacije o muzejskoj građi (NN br. 108/02). Tijekom 2024. godine provodila se provjera podataka o predmetima, upisanim u M++ i njihovo lociranje u stalnom postavu i muzejskoj čuvaonici, a nakon dovršetka provjere nastavit će se s inventarizacijom preostale muzejske građe, za što je potrebno i novo zapošljavanje.

* 1. **Numizmatička zbirka**

Najveći dio građe našega Muzeja nalazi se u sastavu Numizmatičke zbirke. Trenutno je u program M++ upisano 1388 predmeta iz fundusa Numizmatičke zbirke s pripadajućim dimenzijama, fotografijama i ostalim potrebnim podatcima. Zbirka se sastoji od medalja, srebrnjaka, kovanog i papirnatog novca, dionica, kalupa (pečata za kovanje novca), modela za izradu medalja, sadrenih modela za izradu medalja, kalupa za izradu medalja (matrica), kontrolnih obrazaca za izdavanje novčanica, omota za novčanice, kontrolnih obrazaca za snopove novčanica, otisaka medalja i slično. Svi predmeti iz fundusa Numizmatičke zbirke potječu iz ostavštine Zlatka Dragutina Tudjine te su u vlasništvu Muzeja grada Pregrade.

* 1. **Kulturno-povijesna zbirka**

U sklopu Kulturno-povijesne zbirke nalaze se 153 predmeta koji su upisani u program M++. Kulturno-povijesna zbirka sastoji se od medalja, privjesaka (križića), značaka, skulptura, naušnica, prstena, vrška strijele, idola (amulet boga Besa), stare razglednice Krapine, plaketa, spomenica i sl. Razlog zbog kojeg je u Kulturno-povijesnoj zbirci veći broj predmeta u odnosu na neke druge zbirke su medalje vezane za svjetsku i europsku povijest.

Manji dio predmeta koji predstavljaju arheološke nalaze planiramo prerasporediti u novoosnovanu Arheološku zbirku, a skulpture u Zbirku suvremene umjetnosti. U fundus Arheološke zbirke ući će i glačane kamene sjekire s područja Pregrade te pokretni arheološki nalazi bez popratnih podataka koji su zatečeni u Muzeju.

* 1. **Ljekarnička zbirka Thierry**

U fundusu Ljekarničke zbirke Thierry nalazi se 41 predmet koji je upisan u program M++. U zbirci se nalaze pisma, reklamna pisma, tipizirane koverte, dopisnice, tipizirane dopisnice, memorandum, uputa, sudska tužba, staklene ljekarničke posude, keramičke ljekarničke posude, stojnice, knjiga narudžbi, centifolijska mast, ljekarnička kutija i kutija. Inventarizirani su samo predmeti koji su u vrijeme izrade stalnog postava Muzeja (2007.-2008.) bili u vlasništvu Muzeja grada Pregrade. Veći dio predmeta koji se nalaze u stalnom postavu nije inventariziran jer se u vrijeme izrade stalnog postava nalazio u vlasništvu fizičke osobe iz Pregrade, a riječ je o 114 predmeta. Grad Pregrada otkupio je spomenute predmete 2017. godine uz pomoć sredstava Ministarstva kulture te su sada spomenuti predmeti iz stalnog postava u vlasništvu Muzeja grada Pregrade i mogu se inventarizirati. Osim predmeta u vlasništvu Muzeja grada Pregrade, u stalnom postavu Ljekarničke zbirke Thierry nalaze se predmeti u vlasništvu Muzeja Hrvatskog zagorja – Dvora Veliki Tabor koji su već inventarizirani.

* 1. **Rudarska zbirka**

U fundusu Rudarske zbirke Muzeja grada Pregrade nalazi se 20 predmeta koji su inventarizirani u programu M++. Između ostalog, radi se o vatrogasnoj epoleti, mjedenoj pločici, karbidnoj lampi, Davyjevoj lampi, Wolfovoj lampi, rudarskom štapu, svečanom rudarskom šeširu, svečanom rudarskom odijelu, rudarskoj kacigi, rudarskoj trubi, kanaetu, rudarskom alatu i rudarskoj lopati. U stalnom postavu, ali i u muzejskoj čuvaonici nalazi se dio predmeta koji su inventarizirani u Muzejima Hrvatskog zagorja – Dvoru Veliki Tabor, a temeljem ugovora o posudbi smješteni su u Muzeju grada Pregrade (ugovor o posudbi obnovljen je u studenome 2020. godine). Muzej grada Pregrade zaprimio je krajem 2023. godine dopis Muzeja Hrvatskog zagorja u kojem se traži povrat muzejske građe iz Muzeja grada Pregrade koja se ne nalazi smještena u stalnom postavu Muzeja, već u muzejskoj čuvaonici.

* 1. **Zbirka iseljeništva**

U sastavu ove zbirke nalazi se 6 predmeta koji su upisani u program M++, a riječ je o pečatima iz ostavštine gospodina Tudjine koji su vezani za djelovanje hrvatske iseljeničke zajednice u Münchenu u Njemačkoj. Osim spomenutih pečata, u Muzeju se nalazi značajan broj knjiga, novina i časopisa vezanih za hrvatsku emigraciju koje nam predstoji upisati u program M++. Tijekom 2020. godine pregledana je sva knjižna građa, te novine i časopisi vezani uz hrvatsko iseljeništvo. U Muzeju se nalaze novine i časopisi hrvatskih iseljenika od Australije, SAD-a, Kanade, Argentine, Čilea, Ujedinjenog Kraljevstva, Njemačke, Španjolske, Italije i drugih zemalja, a građa uglavnom potječe iz perioda od 1950-ih do 1980-ih godina. Sve novine i časopisi izvađeni su iz kartonskih kutija, popisani su prema brojevima, godištima ili datumu izdanja i složeni prema kronološkom redoslijedu (od najstarijih prema mlađima) u ormarima.

* 1. **Zbirka starih fotografija, razglednica i zemljovida**

U programu M++ nalazi se jedan predmet upisan u ovoj zbirci, no u zbirku fotografija bit će upisane sve stare fotografije, razglednice i zemljovidi koji se nalaze u muzeju.

* 1. **Zbirka suvremene umjetnosti**

U Zbirci suvremene umjetnosti nalaze se umjetničke slike, grafike, reljefi i skulpture. U zbirku će biti upisane umjetničke slike iz ostavštine gospodina Tudjine, a riječ je o skupini od 10-ak slika koje su stilski vezano uz naivno slikarstvo, a potpisuje ih nepoznati umjetnik Radeš B. Vladimir. Sve slike su uramljene u specijaliziranoj radionici za uramljivanje u Münchenu u Bavarskoj. U ovu zbirku pripada još nekoliko slika različitih autora i tematike koje su zatečene u Muzeju.

U ovu zbirku se planiraju upisati skulpture koje se nalaze u Muzeju, a koje su trenutačno u sastavu Kulturno-povijesne zbirke. Riječ je o 20-ak skulptura lokalnog naivnog umjetnika Josipa Hrestaka iz Benkovoga, a osim njegovih skulptura u Muzeju se nalazi još 15 skulptura naivnog umjetnika Stanka Piskača izrađenih od terakote (keramike). Riječ je o skulpturama iz kraja 70-ih i početak 80-ih godina 20. stoljeća.

* 1. **Arheološka zbirka**

Kao što je već istaknuto u dijelu koji se odnosi na Kulturno-povijesnu zbirku, dio predmeta iz spomenute zbirke planiramo prerasporediti u Arheološku zbirku jer se radi o arheološkim nalazima. Uz to ćemo spomenutim predmetima pridružiti desetak arheoloških artefakata koji su zatečeni u Muzeju bez popratnih podataka, zatim površinske nalaze iz arheološkog rekognosciranja s lokaliteta Bušin-Bežanec i drugih lokaliteta na području Pregrade i okolice. U sastav Arheološke zbirke su tijekom 2022. ušli novootkriveni arheološki nalazi koji su slučajno pronađeni na lokalitetu Kunagora-Japica, nalazi koji su prikupljeni s površine tijekom terenskog istraživanja te pokretni arheološki nalazi prikupljeni tijekom zaštitnih arheoloških istraživanja, provođenih tijekom kolovoza i rujna 2021. godine.

Muzej grada Pregrade je u proljeće 2023. godine proveo zaštitna arheološka istraživanja lokaliteta Kunagora-Japica za naručitelja, odnosno za trgovačko društvo Niskogradnja d.o.o. iz Pregrade, a istraživanja su obuhvatila pregled iskopane zemlje i pregled detektorom metala te prikupljanje pokretnih arheoloških nalaza. Svi nalazi oprani su, dokumentirani i pohranjeni u muzejskoj čuvaonici Muzeja grada Pregrade.

**6.9. Geološka zbirka**

U sklopu Geološke zbirke nalaze se uzorci stijena (vapnenci, dolomiti itd.), ugljena, minerala i poludragog kamenja, školjke, stijene s fosilnim ostatcima i replike fosilnih nalaza, uglavnom nepoznatog porijekla, iz ostavštine Zlatka Dragutina Tudjine.

Tijekom 2023. godine 4 predmeta iz geološke zbirke koja nisu bila dio stalnog postava Muzeja grada Pregrade vraćena su Muzejima Hrvatskog zagorja – Muzeju krapinskih neandertalaca, a radilo se o predmetima iz nekadašnjeg fundusa Dvora Veliki Tabor.

**6.10. Zbirka starih i rijetkih knjiga**

U Zbirci starih i rijetkih knjiga nalaze se knjige iz fundusa biblioteke baruna Ottenfelsa iz dvorca Bežanca i druge knjige. Riječ je o ukupno 384 naslova, od čega je 250 naslova starije od 1850. godine, tj. spadaju u skupinu tzv. starih knjiga, a preostalih 134 naslova mlađi su od 1850. godine. Za još desetak naslova smatra se da potječu iz knjižnice obitelji Kavanagh-Ballyane iz dvorca Mali Tabor i drugih izvora, nepoznatog porijekla. Sve stare i rijetke knjige u fundusu muzeja su pregledane i složene prema signaturama prema kojima su bile složene u dvorcu Bežanec, s time da su razdvojene na naslove starije od 1850. i na naslove mlađe od 1850. Tijekom ljetnih mjeseci 2023. godine, uz pomoć studenta sve knjige iz dvorske knjižnice baruna Ottenfelsa u dvorcu Bežancu su popisane, izmjerene i fotografirane, odnosno obrađene prema muzejskim standardima.

1. **MUZEJSKA KNJIŽNICA**
   1. **Darovanje**

Muzej je darovanjem u 2024. godini stekao nove naslove koji će ući u sastav stručne muzejske knjižnice, a naslovi su stečeni uobičajenom razmjenom izdanja.

* 1. **Stručna obrada knjižničnog fonda**

Muzej je stručnu obradu knjižničnog fonda započeo u 2019. godini uslijed povećanog obima posla zbog sređivanja stanja u muzejskoj čuvaonici i postupka inventarizacije muzejskih zbirki. Obrada knjižnice građe u sklopu muzejske knjižnice nastavlja se i dalje, a popis naslova vodi se u programu Excel.

* 1. **Zaštita knjižnične građe**

Prostor u kojem je smještena knjižnična građa redovito se čisti i provjetrava, a tijekom 2024. nastavljeno je sa slaganjem knjižnične građe na policama prema regionalnom ključu za lakše snalaženje.

U prostoriji u kojoj je smještena knjižna građa redovito se provjeravaju parametri relativne vlažnosti zraka i temperature.

1. **STALNI POSTAV**

Stalni postav Muzeja grada Pregrade otvoren je 22. studenoga 2007. (Numizmatička i Rudarska zbirka) i 30. ožujka 2008. godine (Ljekarnička zbirka Thierry) sastoji se od tri prostorije na 1. katu zgrade muzeja u kojima su predstavljene sljedeće zbirke: Numizmatička zbirka, Rudarska i geološka zbirka te Ljekarnička zbirka Thierry.

Na glavnom stepeništu muzeja na međukatu između visokog prizemlja i 1. kata smještena su dva duboreza Janka Škreblina „Moja domovina“ i „Pučkoškolac“. Reljef „Moja domovina“ su Muzeju darovali njegovi sinovi Milivoj i Mladen Škreblin, a reljef „Pučkoškolac“ njegov rođak Ivan Škreblin. Replika rimskog reljefa boga Mitre iz Plemenščine, nalazi se na zidu pri ulazu u suvenirnicu.

* 1. **Planovi za adaptaciju i nadogradnju stalnog postava**
     1. **Numizmatička zbirka**

U stalnom postavu potrebno je promijeniti naljepnice s brojevima predmeta koje su se od otvorenja stalnog postava istrošile te su se s nekih od njih izbrisali otisnuti brojevi. U Numizmatičkoj zbirci potrebno je ukloniti ili premjestiti mala sklopiva povećala jer ne služe svojoj svrsi povećanja prikaza na modelima za izradu medalja. U prostoru Numizmatičke zbirke trebalo bi postaviti jedan ili dva stalka s tabletima ili zaslonima na dodir na kojima bi se nalazio digitalni katalog predmeta u zbirci te dodatni sadržaji.

* + 1. **Rudarska i geološka zbirka**

U rudarskoj i geološkoj zbirci trebalo bi zaštititi rudarsku zastavu i nabaviti rudarsko odijelo s područja Pregrade ili okolice kako bi se zamijenilo postojeće rudarsko odijelo iz Bavarske. Intervjue s rudarima trebalo bi napisati na hrvatskom i engleskom jeziku te ih dodati na filmove. Manje legende u Rudarskoj i geološkoj zbirci potrebno je promijeniti jer su uslijed vremena izblijedile te je tekst teško čitljiv. Izložbene ormariće geološke zbirke potrebno je dodatno osvijetliti jer su predmeti slabo vidljivi, a manje legende teško čitljive. Općenito je osvjetljenje u Rudarskoj zbirci preslabo te bi ga trebalo pojačati dodatnim rasvjetnim tijelima. U prostoru zbirke trebalo bi postaviti mobilnu klupu ili mobilne stolice koji se po potrebi mogu preseliti u druge zbirke ili u predvorje.

* + 1. **Ljekarnička zbirka Thierry**

U Ljekarničkoj zbirci potrebno je otvoriti izložbene ormariće i ponovno zalijepiti matrice za tisak koje su se u međuvremenu odlijepile. Na ljekarničkom pultu potrebno je zamijeniti kovani novac- jugoslavenske dinare s austro-ugarskim krunama u kovanicama ili papirnatom novcu.

Manje legende u Ljekarničkoj zbirci potrebno je zamijeniti jer su u međuvremenu svi predmeti otkupljeni od privatnog vlasnika te je potrebno promijeniti podatke o vlasništvu. U Ljekarničkoj zbirci Thierry potrebno je postaviti jedan ili dva stalka s tabletima ili zaslonima na dodir na kojima bi se nalazio digitalni katalog predmeta u zbirci te dodatni sadržaji.

1. **STRUČNI RAD**
   1. **Stručna obrada muzejske građe**

Tijekom 2024. nastavilo se sa stručnom obradom građe u muzejskoj čuvaonici. Iz muzejske čuvaonice izdvajaju se predmeti koji nemaju muzejsku vrijednost te se organizira pohrana predmeta po zbirkama, vrsti građe i vrijednosti građe.

Nastavljeno je pregledavanje kutija i sortiranje muzejske građe po zbirkama.

Sve knjige iz ostavštine Zlatka Dragutina Tudjine su pregledane i složene na policama prema područjima (leksikoni, enciklopedije, publicistika, beletristika, djela na hrvatskom jeziku, djela na njemačkom jeziku itd.).

Svi predmeti iz Ljekarničke zbirke Thierry prikupljeni su i složeni u jedan ormar. Predmeti iz fundusa Muzeja Hrvatskog zagorja – Dvora Veliki Tabor, koji su pohranjeni u Muzeju grada Pregrade pregledani su i složeni u sobi 1.

U sobi 2 nastavilo se s pregledom kutija s numizmatičkim i aukcijskim katalozima i dokumentacijom o hrvatskoj političkoj emigraciji iz ostavštine Zlatka Dragutin Tudjine. Pregledane su sve knjige iz fundusa biblioteke baruna Ottenfelsa iz dvorca Bežanca i druge knjige. Riječ je o ukupno 384 naslova, od čega je 250 naslova starije od 1850. godine, tj. spadaju u skupinu tzv. starih knjiga, a preostalih 134 naslova mlađi su od 1850. godine. Za još desetak naslova smatra se da potječu iz knjižnice obitelji Kavanagh-Ballyane iz dvorca Mali Tabor i drugih izvora, nepoznatog porijekla. Sve stare i rijetke knjige u fundusu muzeja su pregledane i složene prema signaturama prema kojima su bile složene u dvorcu Bežanec, s time da su razdvojene na naslove starije od 1850. i na naslove mlađe od 1850. Sve knjige su fotografirane i popisane u Excel tablici.

U hodniku čuvaonice skladište se ploče za izlaganje predmeta, staklene ploče i sklopiva postolja za izlaganje koji se koriste za postavljanje povremenih izložbi.

1. **IZLOŽBENA DJELATNOST**
   1. **Povremene izložbe**

      -Naziv izložbe: **Glavom, srcem i rukama**

      -Mjesto održavanja i prostor: galerijski prostor Muzeja grada Pregrade Zlatko Dragutin Tudjina

      -Vrijeme trajanja: 26. siječnja – 26. veljače 2024.

      -Autor(i) stručne koncepcije: dr. sc. Davor Špoljar, Lucija Vrhovski, Mateja Pondeljak, Tihana Masnjak Znika

      -Autor(i) likovnog postava: Učenici Srednje škole Pregrada – Učenički dom i njihovi mentori

      -Opseg (broj eksponata): 37

      -Web adresa: www.pregrada.hr

      -Vrsta

- umjetnička

- tuzemna

- samostalna

- retrospektivna

     -Tema: *Izložba je nastala u suradnji sa SŠ Pregrada i Učeničkim domom Pregrada. Radilo se o izložbi radova učenika Učeničkog doma Pregrada pod nazivom „Glavom, srcem i rukama“. Izložba se sastojala od 50-ak predmeta, nastalih različitim tehnikama, u autorskoj izvedbi učenica ili učenika iz Učeničkog doma Pregrada uz pomoć mentorica i mentora ili u zajedničkoj izvedbi više učenika ili čitave pojedine odgojne skupine. Na izložbi su predstavljene fotografije, crteži nastali različitim tehnikama, ali i različite druge vrste rukotvorina, od kojih neke imaju dekorativnu ulogu, a neke i funkcionalnu. Orašar Mirko ili Snješko Bijelić jedni su od najpoznatijih zimskih motiva, ali predstavljeni su i radovi vezani uz Valentinovo, uz Uskrs, uz Majčin dan ili uz neke druge prigode. Predstavljeni su i radovi koji su primjer ponovne uporabe poput gitare sa skrivenim pretincem ili torbe od čepova limenki, predmeti kojima je produžen život zbog njihove nove funkcije, čime i nas odrasle učenici podsjećaju na važnost ekološke osviještenosti i probleme vezane uz zagađenje i zbrinjavanje otpada. Među radovima bilo je i rijetko viđenih rukotvorina, nastalih korištenjem specifičnih tehnika, poput quillinga ili kreiranja slika povezivanjem končanih niti itd. Dio izložbe bili su i predmeti od prirodnih materijala, poput lutki od kukuruzovine ili strašila kao nekad uobičajeni prikaz sa zagorskih njiva. Osim učeničkih radova, na stepeništu prema prvom katu nalazile su se fotografije bivših učenika iz Učeničkog doma i njihovih mentora, uz poruke o tome kako im je bilo živjeti u Uče-ničkom domu u Pregradi.*

*Izložba je otvorena u sklopu Noći muzeja ’24 u Muzeju grada Pregrade a otvorenju su nazočili su, između ostalih, Marko Vešligaj, gradonačelnik grada Pregrade i mr. sc. Jasna Petek, zamjenica župana Krapinsko-zagorske županije. U popratnom su programu nastupile Marta Kovačević, učenica 2. razreda SŠ Pregrada smjer dentalni tehničar s recitacijom te* *glazbene gošće: profesorica flaute Gorana Tomašić Šragalj i profesorica klavira Darjana Blaće Šojat Glazbene škole Pregrada.*

*Uz izložbu je tiskan deplijan, a tekst predgovora izložbe napisale su dr. sc. Vilmica Kapac i Mateja Pondeljak, mag. croat. et mag. educ. philol. croat.*

*Svi razredi SŠ Pregrada posjetili su izložbu kroz mjesec dana koliko je ona i trajala.*

      -Korisnici *(stanovnici grada Pregrade i posjetitelji muzeja)*

      -Naziv izložbe: Gordana Zagorec: **„Mimoza“**

      -Mjesto održavanja i prostor: galerijski prostor Muzeja grada Pregrade Zlatko Dragutin Tudjina i prostori Gradske knjižnice Pregrada

      -Vrijeme trajanja: 7. ožujka – 1. travnja 2024.

      -Autor(i) stručne koncepcije: dr. sc. Davor Špoljar, Lucija Vrhovski, Dora Kolar

      -Autor(i) likovnog postava: Gordana Zagorec

      -Opseg (broj eksponata): 23

      -Web adresa: www.pregrada.hr

      -Vrsta:

- umjetnička

- tuzemna

- restrospektivna

      -Tema *(Izložba Gordane Zagorec pod nazivom „Mimoza“ otvorena je uoči Međunarodnog dana žena. Gordana Zagorec bavi se slikarstvom dugi niz godina te svoje radove opisuje kako „eksperiment“. Uz motive naivne umjetnosti Zagorec provlači i motive današnje svakodnevnice te „čarobni misterij života“. Slikarica teži k tome da se dokuče ona mala, jedinstvena savršenstva koja najčešće pored nas prolaze neprimijećena.*

***Gordana Zagorec*** *rođena je u Zagrebu gdje na Filozofskom fakultetu završava studij francuskog i ruskog jezika i književnosti. 1998. godine odlazi u Francusku u Pariz gdje završava studij Ruskih bajki na sveučilištu Paris VII. Nakon toga spletom okolnosti odlazi u Nizozemsku gdje go-dinama radi kao prevoditeljica za Ujedinjene Narode i usporedno se bavi slikanjem i izlaga-njem. Od 2015. godine živi u Zagorju gdje se bavi slikanjem i vrtlarstvom. Do sada je sudjelovala na 21 izložbi održanoj u Nizozemskoj, Francuskoj, Belgiji, Engleskoj, Italiji, Mađarskoj, Portugalu i Hrvatskoj. Njezini radovi objavljeni su i u dvije publikacije izdane u Francuskoj i u Sjedinjenim Američkim Državama. Mnoge njezine slike su pronašle svoj trajni dom u raznim zemljama Europe i Južne Amerike.*

*Izložbi su, između ostalih, nazočili Marko Vešligaj, gradonačelnik grada Pregrade, Vesna Liber, članica Gradskog vijeća grada Pregrade i Štefica Pasarić, ravnateljica GDCK Pregrada. U glazbenom dijelu programa nastupio je ženski vokalni sastav „Strune“ Kulturno umjetničkog društva Pregrada pod umjetničkim vodstvom Lucije Vrhovski.*

*Uz izložbu je tiskan deplijan, a autorica predgovora je Gordana Zagorec.*

-Korisnici *(stanovnici grada Pregrade i posjetitelji)*

      -Naziv izložbe: „**Introspekcije“**

      -Mjesto održavanja i prostor: galerijski prostor Muzeja grada Pregrade Zlatko Dragutin Tudjina i prostori Gradske knjižnice Pregrada

      -Vrijeme trajanja: 4. travnja – 3. lipnja 2024.

      -Autor(i) stručne koncepcije: dr. sc. Davor Špoljar, Lucija Vrhovski, Dora Kolar

      -Autor(i) likovnog postava: Valentina Vukmanić

      -Opseg (broj eksponata): 34

      -Web adresa: www.pregrada.hr

      -Vrsta

- umjetnička

- tuzemna

- restrospektivna

      -Tema *(Otvorenje izložbe „Introspekcije“ održano je uoči Dana grada Pregrade u sklopu programa manifestacije Proljeće u Pregradi.* *Valentina Vukmanić umjetnica je rodom iz Pregrade. Grana likovne umjetnosti kojom se izražava je grafika, kroz godine je iskušala velik broj grafičkih tehnika, a primarno je u svom izražaju koristila bakropis, litografiju i kolografiju. Grafičke otiske od 2020. godine transformira u knjige umjetnika/grafičke knjige kako bi otisci dobili novu prostornu dimenziju. Teme koja se provlače kroz njene radove gotovo uvijek su neka unutarnja stanja, osjećaji i intima. Izložba se sastoji od 34 djela, od čega ih je 29 izloženo u našoj Galeriji, dok je 5 djela izloženo u prostoru Knjižnice. Djela su nastala u različitim tehnikama, a u svojim radovima kroz proces samoopservacije Valentina stvara grafike čiji simboli opisuju njena unutarnja previranja - mis-li, osjećaje, iskustva i identitet.*

***Valentina Vukmanić*** *rođena je 1999. godine u Zaboku. Po završetku Škole za umjetnost, di-zajn, grafiku i odjeću Zabok 2018. godine stječe zvanje grafičkog dizajnera. Iste godine upisuje studij likovne pedagogije na Sveučilištu u Rijeci na Akademiji primijenjenih umjetnosti gdje 2023. godine stječe akademski naziv sveučilišna magistra likovne pedagogije.* *Valja istaknuti izlaganje na izložbi pod nazivom „Interpretacije“ 2021. godine u galeriji Akademije likovnih umjetnosti u Zagrebu kao i izlaganje na međunarodnoj izložbi grafika i knjiga umjetnika „GrafičaRi“ koja je održana u Galeriji Kortil u Rijeci 2022. godine. Sudjelovala je u izradi grafičke mape „Skriveno/ Nevidljivo“ povodom Svjetskog dana mentalnog zdravlja 2022. godine. Njeno najnovije izlaganje bilo je u 2024. godini u galeriji Studentskog kulturnog centra (SKC) u Rijeci na izložbi povodom Međunarodnog dana žena pod nazivom „Intimne marami-ce gratis“ na kojoj se prvi put predstavila svojim fotografijama. Sudjelovala je na nekoliko izložbi u Hrvatskoj, a početkom 2024. godine otvorila je fotografski studio u Pregradi te se nastavlja predstavljati kroz umjetnost.*

*Izložbi su prisustvovali Zlatko Šorša, predsjednik Županijske skupštine Krapinsko-zagorske županije, Vesna Petek, predsjednica Gradskog vijeća Grada Pregrade, Davorka Filipčić, potpredsjednica Gradskog vijeća Grada Pregrade i predsjednica MO Gorjakovo te Štefica Pasarić, ravnateljica GDCK Pregrada.*

*U glazbenom dijelu programa sudjelovali su i Karlo Drenški, učenik Glazbene škole Pregrada, na saksofon uz pratnju profesora Marka Rušnova.*

*Uz izložbu je tiskan popratni deplijan, a autorica predgovora je sama Valentina Vukmanić.*

      -Korisnici *(stanovnici grada Pregrade i posjetitelji)*

      -Naziv izložbe: **S druge strane**

      -Mjesto održavanja i prostor: galerijski prostor Muzeja grada Pregrade Zlatko Dragutin Tudjina

      -Vrijeme trajanja: 14. lipnja – 13. rujna 2024.

      -Autor(i) stručne koncepcije: dr. sc. Davor Špoljar, Lucija Vrhovski, Dora Kolar

      -Autor(i) likovnog postava: Dora Kolar

      -Opseg (broj eksponata): 23

      -Web adresa: www.pregrada.hr

      -Vrsta

- umjetnička

- tuzemna

- restrospektivna

      -Tema *( U sklopu Ljeta u Pregradi otvorena je izložba fotografija pod nazivom „S druge strane“ autorice Dore Kolar. Ova izložba ogled je autoričinog dosadašnjeg fotografskog stvaralaštva. Izložba predstavlja fotografije koje dokumentiraju trenutke, one rijetke, ali i one sasvim obične. U svojem umjetničkom promišljanju autorica se pokušava približiti stvarnostima koje često zanemarujemo. Uz fotografije nalaze se kratke crtice koje promatrača smještaju u određeni trenutak stvarajući tako poveznicu između samog promatrača i one druge strane.*

***Dora Kolar*** *je Pregračanka rođena 1997. godine. Magistrirala je na Studiju medijskog dizajna u Koprivnici 2022. godine. U svom umjetničkom stvaralaštvu, uz fotografiju, bavi se grafičkim dizajnom, ilustracijom, stripom i video produkcijom. U svojem umjetničkom promišljanju pokušava se približiti stvarnostima koje često zanemarujemo. Do sada je svoje radove, među ostalim, izlagala na skupnim izložbama: 2018. izlagala je u Koprivnici na izložbi „Tijelo žene“, 2020. godine na Izložbi autorskog stripa i ilustracije u Rijeci. U Zagrebu je izlagala 2019. i 2023. na Da!festivalu, 2020. i 2021. godine izlagala je u sklopu Zagreb Design Week-a, dok su dva njena rada 2023. godine bila izložena na Izložbi hrvatskog dizajna 21-22. Dora je do sada imala i dvije izložbe u Pregradi: sudjelovala je na skupnoj izložbi „Njihovih ruku djelo“ 2018. godine, a 2022. godine u imala je prvu samostalnu izložbu pod nazivom „Lijepa naša 2.0.“.*

*Otvorenju izložbe, među ostalima, prisustvovala je Davorka Filipčić, potpredsjednica Gradskog vijeća Grada Pregrade, a program je glazbenim točkama upotpunila Tara Liber, maturantica Glazbene škole Pregrada, izvedbama skladbi za violinu.*

*Uz izložbu je tiskan popratni deplijan, a autori predgovora su Dora Kolar i Slaven Janđel.*

      -Korisnici *(stanovnici grada Pregrade i posjetitelji)*

-Naziv izložbe: **Izložba slika: Josip Joža Kolar**

      -Mjesto održavanja i prostor: galerijski prostor Muzeja grada Pregrade Zlatko Dragutin Tudjina

      -Vrijeme trajanja: 25. rujna – 22. studenog 2024.

      -Autor(i) stručne koncepcije: dr. sc. Davor Špoljar, Lucija Vrhovski, Dora Kolar

      -Autor(i) likovnog postava: Josip Joža Kolar

      -Opseg (broj eksponata): 35

      -Web adresa: www.pregrada.hr

      -Vrsta

- umjetnička

- tuzemna

- restrospektivna

      -Tema *( U tjednu najveće gradske manifestacije „Branje grojzdja“ otvorena je izložba slika pregračkog slikara Josipa Jože Kolara. Ova izložba svojevrsni je dokument vremena. Joža kroz svoje slike provlači raznolike teme – mrtvu prirodu, apstrakciju i ono što ovu izložbu čini posebnom, a to su prekrasni pejzaži pregračkog kraja koje Joža prenosi na platno u svom stilu.*

***Josip Joža Kolar*** *je samouki slikar. Slikanje ga prati od djetinjstva. Rado se prisjeća riječi svojih roditelja: „Slikaj, ka nebuš muoral punu delati!“. Iako danas ne živi od slikanja, brojne izložbe i slike potvrđuju da Jožu s pravom možemo smatrati pravim slikarom i umjetnikom. Njegova promišljanja o slikarstvu spajaju se s umijećem življenja u malome mjestu u kojemu se može pronaći veliki svijet i gdje ništa ne nedostaje.*

*Do početka programa otvorenja izložbe u mraku galerije reproduciran je film koji je za potrebe svog studentskog projekta, odnosno diplomskog rada snimila Dora Kolar, mag. art. Riječ je o projektu “Umjetnost kao potreba” u sklopu kojega je Dora dokumentirala nekoliko umjetnika/-ca s područja grada Pregrade i okolice, a koji se bave različitim područjima kreativnog stvaralaštva, poput slikarstva, poezije, glume itd. Jedan od njezinih sugovornika bio je i Josip Joža Kolar, a intervju je javno dostupan na kanalu YouTube.*

*Uz izložbu je tiskan popratni deplijan, a autorica predgovora bila je dr. art. Mirjana Drempetić Hanžić koja se prisutnima obratila s nekoliko riječi o samoj izložbi.*

*Izložbu je svečano otvorila mr. sc. Jasna Petek, zamjenica župana Krapinsko-zagorske županije, a izložbi su, među ostalima, nazočili i Marko Vešligaj, gradonačelnik grada Pregrade, Martina Belina, direktorica Turističke zajednice područja Srce zagorja te Davorka Filipčić, potpredsjednica Gradskog vijeća grada Pregrade. Glazbeni dio programa upotpunila je Klapa Kmeti.*

      -Korisnici *(stanovnici grada Pregrade i posjetitelji)*

-Naziv izložbe: **Božić u boji**

*-*Mjesto održavanja i prostor: galerijski prostor Muzeja grada Pregrade Zlatko Dragutin Tudjina

-Vrijeme trajanja: 6. prosinca 2024. – 20. siječnja 2025.

-Autor(i) stručne koncepcije: dr. sc. Davor Špoljar, Lucija Vrhovski, Dora Kolar

-Autor(i) likovnog postava: Učenici 2. b razreda OŠ Janka Leskovara

-Opseg (broj eksponata): 18

-Web adresa: www.pregrada.hr

-Vrsta

- umjetnička

- tuzemna

- restrospektivna

-Tema *( Radovi koji su bili dio ove izložbe nastali su u sklopu likovne radionice za djecu osnovnoškolskog uzrasta. Radionica „Božić u boji“ održana je 3. prosinca 2024., a sudjelovali su učenici 2. b razreda Osnovne škole Janka Leskovara. Učenici su saznali kako napraviti ukrasni papira za zamatanje te kako od krumpira napraviti štambilj s motivom, a oni su zauzvrat ostavili šarene radove s prekrasnim porukama. Radionicu je vodila Dora Kolar, stručna suradnica u POU Pregrada. Radove malih kreativaca posjetitelji su mogli razgledati u galeriji Muzeja za vrijeme adventa, odnosno d 20. siječnja 2025.*

-Korisnici (*stanovnici grada Pregrade i posjetitelji*)

1. **IZDAVAČKA DJELATNOST MUZEJA**
   1. **Tiskovine**

Muzej je u 2024. godini tiskao pozivnice i plakate uz izložbe u organizaciji muzeja.

Uz izložbe „Glavom srcem i rukama“, „Mimoza“, „Introspekcije“, „S druge strane“, i „Izložba slika: Josip Joža Kolar““ tiskan je i prigodni materijal – deplijan.

Muzej je u 2024. godini tiskao plakate uz sve radionice, predavanja i druga događanja u organizaciji muzeja.

1. **EDUKATIVNA DJELATNOST**

**12.1. Stručna vodstva kroz stalni postav Muzeja**

10.1.2024. – stručno vodstvo na hrvatskom jeziku za nastavnicu farmakognozije iz SŠ Pregrada

7.2.2024. – stručno vodstvo na hrvatskom jeziku za učenike farmaceute SŠ Pregrada (1. grupa)

14.2.2024. – stručno vodstvo na hrvatskom jeziku za učenike farmaceute SŠ Pregrada (2. grupa)

26.2.2024. – stručno vodstvo na hrvatskom jeziku za novinarku Vesnu Jurić Rukavina i ton majstora (HR1: snimanje radijske emisije „Nepregledno blago“)

27.2.2024. – stručno vodstvo na hrvatskom jeziku za 22 učenika OŠ Lijepa Naša Tuhelj

28.2.2024. – stručno vodstvo na hrvatskom jeziku za prodavača razglednica i pratnju

1.3.2024. – stručno vodstvo na hrvatskom jeziku za 53 učenika i nastavnika sudionika natjecanja „Čitanjem do zvijezda“ (dva vodstva)

16.3.2024. – stručno vodstvo na lokaciji Kuće Janka Leskovara – sudionicima izleta „Književnim stazama Hrvatskog zagorja“

27.3.2024. – stručno vodstvo na hrvatskom jeziku za 50 djece DV Naša radost i 15 učenika PŠ Kostel u Kostelu („Putevima prošlosti“)

3.4.2024. – stručno vodstvo na hrvatskom jeziku za 20 djece DV Naša radost

18.4.2024. – stručno vodstvo na hrvatskom jeziku za 28 učenika OŠ Antun Mihanović Klanjec, PŠ Lučelnica

16.5.2024. – stručno vodstvo na hrvatskom jeziku za Bernarda Hostića, Ivanu Skuhalu Karasman i Luku Boršića s Instituta za filozofiju

25.5.2024. – stručno vodstvo na slovenskom jeziku za 27 članova pčelarske udruge iz Slovenije

4.6.2024.– stručno vodstvo na hrvatskom jeziku za novinarku Tatjanu Jolić, snimanje radijske emisije za HR1

6.6.2024. – stručno vodstvo na hrvatskom jeziku za 38 učenika OŠ Viktora Kovačića Hum na Sutli

14.6.2024. – stručno vodstvo na hrvatskom jeziku za 53 učenika OŠ Franje Horvata Kiša Lobor

21.8.2024. – stručno vodstvo na hrvatskom jeziku za 4 učenika i 1 mentora, sudionike šahovskog natjecanja

21.8.2024. – stručno vodstvo na hrvatskom jeziku za arheologe koji su istraživali na Kunagori (Kunagora-Japica)

24.9.2024. . – stručno vodstvo na engleskom jeziku za kolege muzealce iz Češke, sudionike job-shadowing mobilnosti u sklopu programa Erasmus+

25.9.2024. – stručno vodstvo na engleskom jeziku za goste Grada Pregrade, sudionike projekta Green IT Your Work

26.9.2024. – stručno vodstvo na hrvatskom jeziku za 71 učenika OŠ K. Š. Gjalski Zabok

1.10.2024. – stručno vodstvo na hrvatskom jeziku za 35 učenika 1. razreda SŠ Pregrada – Učenički dom

25.10.2024. – stručno vodstvo na hrvatskom jeziku za 46 učenika OŠ Veliko Trgovišće

11.11.2024. – stručno vodstvo na hrvatskom jeziku za 6 učenika Centra za odgoj i obrazovanje Krapinske Toplice

**12.2. Muzejska djelatnost Muzeja grada Pregrade u 2024. godini**

U 2024. godini Krapinsko-zagorska županija financirala je provedbu programa pod nazivom „Muzejska djelatnost Muzeja grada Pregrade u 2024. godini“. Programom je realizirana provedba više različitih aktivnosti za osobe različite životne dobi, od vrtićke, predškolske, osnovnoškolske, srednjoškolske djece i učenika pa sve do osoba treće životne dobi. Cilj projekta bio je provesti radionice, predavanja, edukativne programe, povremene izložbe, kao i aktivnosti u sklopu gradskih manifestacija.

Aktivnosti su započele već 26. siječnja 2024. godine i to sudjelovanjem u manifestaciji Noć muzeja ’24. Program je započeo u Zbirci rudarstva i geologije gdje su posjetitelji uz Tomicu Kolara saznali kakve su to „Pregračke priče iz davnine“ i što se to krije u hodnicima pregradskog rudnika. U galeriji Muzeja otvorena je izložba radova učenika iz Učeničkog doma Pregrada pod nazivom „Glavom, srcem i rukama“, a uslijedilo je predavanje dr. sc. Denivera Vukelića na kojem su posjetitelji čuli nešto više o Magiji na hrvatskome povijesnom prostoru. Za kraj programa organiziran je koncert za flautu i klavir uz glazbene gošće Goranu Tomašić Šragalj, prof. flaute i Darjanu Blaće Šojat, prof. klavira, inače nastavnice u Glazbenoj školi Pregrada.

Uoči Međunarodnog dana žena 7. ožujka otvorena je izložba Gordane Zagorec pod nazivom „Mimoza“, a krajem ožujka u sklopu manifestacije „Kostelska uskrsna pištola“ Muzej grada Pregrade je u suradnji s Gradom Pregrada, TZ Srce Zagorja i udrugama s područja grada organizirao edukativni program „Putevima prošlosti“ u kojem su sudjelovale dvije najstarije skupine Dječjeg vrtića „Naša radost“ Pregrada. Zbog dobi djece i konzervatorskih radova na zidinama Kostelgrada, radionica je održana kod crkve Sv. Mirka i na igralištu područne škole Kostel. Kroz zanimljivu priču i prikaze, djeca su saznala kako je i zbog čega nastao Kostelgrad, u čijem je vlasništvu bio, kako je nastala povijesna postrojba i običaj pucanja za blagdan Uskrsa, kako se izrađuje kubura i koji su njeni dijelovi. Povodom Dana grada u travnju 2024. otvorena je izložba grafika pod nazivom „Introspekcije“ autorice Valentine Vukmanić, mlade pregradske umjetnice koja je završila Akademiju primijenjenih umjetnosti u Rijeci.

U povodu Međunarodnog dana muzeja, koji se obilježava 18. svibnja, u suradnji s Gradskom knjižnicom Pregrada otvorena je izložba „Zvjezdice slikaju“ u sklopu koje su posjetitelji mogli vidjeti radove djece polaznika pregradskog vrtića, a početkom srpnja Muzej i Knjižnica održali su tradicionalni zajednički program za djecu „Muzej i Knjižnica pod Kestenom“ pa su tako ove godine djeca zavirila u „Čarobni svijet minerala i kristala“ te imala priliku ispirati zlato. Kroz ljetne mjesece u galeriji je postavljena izložba fotografija „S druge strane“. Autorica je mlada Pregračanka Dora Kolar, a izložba je bila otvorena od 14. lipnja do 13. rujna 2024.

U sklopu „Branja grojzdja“ u galeriji Muzeja grada Pregrade otvorena je i izložba pregradskog slikara Josipa Jože Kolara kao kruna muzejskih događanja u manifestaciji. Izložbu je otvorila mr. sc. Jasna Petek, zamjenica župana Krapinsko-zagorske županije, a nekoliko riječi o samoj izložbi, uz autora Josipa Jožu Kolara, rekla je i dr. art. Mirjana Drempetić Hanžić, koja je ujedno bila i autorica predgovora izložbe.

U studenom se Muzej pridružio obilježavanju Dječjeg tjedna u suradnji s Učeničkim domom Srednje škole Pregrada te tako sudjelovao u programu „Adaptacija i socijalizacija u Učeničkom domu SŠ Pregrada“. Učenici 1. razreda koji su doselili u Pregradu imali su priliku kroz stručno vodstvo bolje upoznati grad u kojem se nalaze i saznati kakve sve sadržaje nude ustanove u kulturi u Pregradi.

Krajem godine, točnije 3. prosinca održana je likovna radionica „Božić u boji“ u suradnji s OŠ Janka Leskovara Pregrada, a radovi sudionika bili su izloženi u galeriji Muzeja kroz prosinac 2024. i siječanj 2025. godine. Također, očuvanju nematerijalne baštine pregradskog kraja pridružio se Goran Gregorin, mag. mus., nastavnik u Glazbenoj školi Pregrada. On je 19. prosinca javnosti predstavio svoje istraživanje na temu „Zvezdari Pregrade i okolice“, božićnog običaja koji domaći ljudi i dalje njeguju i nastoje sačuvati od zaborava.

U 2024. Muzej grada Pregradi kupio je vrlo rijetku i vrijednu muzejsku građu. Riječ je o zlatnicima koje je dao izraditi Zlatko Dragutin Tudjina, utemeljitelj našega muzeja, čija je cijena bila daleko veća od planirane početkom godine. Budući da do sada Muzej grada Pregrade nije posjedovao niti jedan Tudjinin zlatnik, kupnja ovih zlatnika bila je jedinstvena prilika. Kupljeni su zlatnici s likom Marka Marulića, Alojzije Stepinca, Franje Šepera te Stjepana Radića (Muzej dosad nije posjedovao ni jednu medalju/srebrnjak/zlatnik s likom Stjepana Radića), a uz zlatnike nabavljeno je još 8 srebrnjaka i medalja napravljena povodom otvaranja numizmatičkog muzeja 1995. godine u Pregradi.

Muzej grada Pregrade do sada je posjedovao samo jedno prijenosno računalo koje koristimo za udaljen pristup poslu i za dodatnu pohranu (back-up) podataka o muzejskoj građi iz računalnog programa M++. To računalo koristimo i za rad u muzejskoj čuvaonici te za potrebe događanja u galeriji muzeja. S obzirom na to da je računalo staro već više od 6 godina te se može pokvariti u svakom trenutku, a postoji realna potreba za korištenjem prijenosnog računala za potrebe događanja u galerijskom prostoru muzeja, Muzej je u sklopu ovog projekta nabavio prijenosno računalo DELL Latitude 3450 14.0 koji ima instalirane odgovarajuće programe te zaštitnu torbu crne boje.

O provedbi navedenih aktivnosti javnost je upoznata putem Facebook i Instagram stranice Muzeja grada Pregrade, a članci o aktivnostima redovno su objavljivani na web stranici Grada Pregrade, na njihovoj Facebook stranici te na Facebook stranici Turističke zajednice područja Srce Zagorja (Experience Zagorje). Aktivnosti provedene u sklopu manifestacije „Branje grojzdja“ vidljive su i na službenoj Facebook stranici manifestacije. O aktivnostima Muzeja objavljeni su članci u „Zagorskom listu“ te u lokalnom glasilu „Glas Pregrade“, a v.d. ravnatelja gostovao je u radijskim emisijama o kulturi na sljedećim postajama: Radio Kaj, RHZK, Zagorski radio i Radio Stubica.

Krapinsko-zagorska županija sufinancirala je provedbu ovog programa u iznosu od 3.000,00 EUR. Izložbe je posjetilo oko 700 posjetitelja, a sudionika edukativnih programa bilo je oko 65. Različita publika mogla je tokom godine birati između različitih kulturnih i edukativnih događanja koja im odgovaraju.

**12.3. Provedba projekta „Opremanje muzejske čuvaonice Muzeja grada Pregrade“**

U listopadu 2023. godine Muzej grada Pregrade Zlatko Dragutin Tudjina prijavio je program pod nazivom „Opremanje muzejske čuvaonice Muzeja grada Pregrade“ na Javni poziv za predlaganje javnih potreba u kulturi Republike Hrvatske za 2024. godinu. Kroz prijavljeni program bila je planirana nabava novih adekvatnih arhivskih ormara za čuvanje muzejske građe te nabava arhivskih ormara ladičara za čuvanje papirnate muzejske građe većih dimenzija, poput plakata, postera, zemljovida itd.

Muzejska čuvaonica se nalazi u zgradi Muzeja i Knjižnice koja se nalazi na adresi Trg Gospe Kunagorske 3, Pregrada. Smještena je na prvom katu naše zgrade, a čine ju tri manje prostorije i jedan manji kabinet s uskim hodnikom za komunikaciju između prostorija. U navedenim prostorijama čuva se vrijedna muzejska građa te muzejska dokumentacija: građa i dokumentacija vezana za rudnike u Pregradi, karte, građa i dokumentacija vezana za povijest ljekarništva, povijest Pregrade, stare fotografije, knjige iz dvorca Bežanec i mnogo drugih predmeta koji čine muzejsku građu Muzeja grada Pregrade. Najvrjednija građa čuva se u zasebnom manjem kabinetu u kojem se nalaze dva metalna ormara, no ti kapaciteti nisu dovoljni da bi se adekvatno čuvalo sve ostale vrijedne predmete.

Po objavi rezultata Javnog poziva, Muzej grada Pregrade započeo je s nabavom navedenih ormara. Sredstvima Ministarstva kulture i medija nabavljeno je šest metalnih arhivskih ormara dimenzija 1000x400x1850 mm. Svaki sadrži četiri police koje možemo postaviti na potrebne visine ili razmake, a nosivost police je do 30kg. Svaki ormar ujedno ima sigurnosnu bravu te smo za svaki ormar dobili dva pripadajuća ključa. Trenutno traje proces uređenja čuvaonice, odnosno razvrstavanja građe te će četiri ormara biti smještena u najveću prostoriju naše čuvaonice, a preostala dva smjestit ćemo u treću, najmanju prostoriju. U te će ormare biti smješten dio građe koji se do sada neadekvatno čuvao u kutijama ili na otvorenim policama kao i vrijedne stare knjige iz bogate dvorske knjižnice baruna Ottenfelsa koja se nekad nalazila u dvorcu Bežancu kraj Pregrade. Ormari su dostavljeni u Muzej grada Pregrade 21. svibnja 2024. godine te je tvrtka Crescat d.o.o. za njih ispostavila e-Račun u iznosu od 3.684,83 EUR.

U sklopu ovog projekta nabavljen je i jedan arhivski ladičar dimenzija 1350 x 960 x 760 mm, a koji sadrži 10 ladica visine 66 mm. U njega će biti pohranjena muzejska građa i dokumentacija većih dimenzija, kao što je to vrijedna papirnata građa poput plakata, postera, zemljovida i slično, a čije dimenzije prelaze uobičajene dimenzije ormara ili polica. Ladičar je dostavljen 10. lipnja 2024. godine i odmah je montiran i smješten u drugu prostoriju muzejske čuvaonice. Uz ladičar je nabavljeno adekvatno postolje kojim je ormar ladičar podignut na određenu visinu kao mjeru zaštite u slučaju poplave i lakše rukovanje građem, a nabavljena je i gornja zaštitna ploča za navedeni ladičar kao uobičajeni dodatak. Postolje i gornja ploča dostavljeni su zajedno s ormarom ladičarem. Tvrtka Crescat d.o.o. dostavila je e-Račun za navedene preostale artikle po dostavi robe u iznosu od 3.640,73 EUR. Preostali iznos koji se iz tog računa odnosi na sredstva Ministarstva kulture i medija je 315,17 EUR. Ostatak ukupnog iznosa sufinancira osnivač muzeja, Grad Pregrada te Muzej grada Pregrade iz vlastitih sredstava. Oba su računa podmirena, o čemu prilažemo odgovarajuću dokumentaciju kao što su to bankovni izvodi.

Muzej grada Pregrade redovito objavljuje informacije o provođenju aktivnosti i programa putem svoje Facebook stranice i web-stranice Grada Pregrade. Također lokalni mediji redovito prate naše aktivnosti pa se informacije o radu i aktivnostima u provedbi našeg muzeja mogu čuti na lokalnim i regionalnim radijima: Radio Hrvatsko Zagorje Krapina, Radio Kaj i Radio Stubica, kao i pročitati putem portala Zagorje.com, Zagorje International, Zip.com i drugih. Također, u Pregradi tri puta godišnje izlazi list građana Pregrade „Glas Pregrade“, a Muzej grada Pregrade u svakom izdanju prezentira svoje aktivnosti. O svojim aktivnostima redovito izvještavamo javnost i kroz objave priloga u regionalnim tiskanim medijima, poput Zagorskog lista ili Glasa Zagorja.

**12.4. Ostala događanja Muzeja u 2024. godini**

Osim predavanja i radionica, Muzej se i u 2024. godini uključio u obilježavanje različitih manifestacija. Muzej se 15. godinu zaredom uključio u nacionalnu manifestaciju Noć muzeja, koja je organizirana 26. siječnja 2024. godine. Program je započeo u Zbirci rudarstva i geologije gdje su posjetitelji uz Tomicu Kolara saznali kakve su to „Pregračke priče iz davnine“ i što se to krije u hodnicima pregradskog rudnika. U galeriji Muzeja otvorena je izložba radova učenika iz Učeničkog doma Pregrada pod nazivom „Glavom, srcem i rukama“, a uslijedilo je predavanje dr. sc. Denivera Vukelića na kojem su posjetitelji čuli nešto više o Magiji na hrvatskome povijesnom prostoru. Za kraj programa organiziran je koncert za flautu i klavir uz glazbene gošće Goranu Tomašić Šragalj, prof. flaute i Darjanu Blaće Šojat, prof. klavira, inače nastavnice u Glazbenoj školi Pregrada. Tijekom trajanja manifestacije svi zainteresirani posjetitelji mogli su besplatno obići stalni postav Muzeja.

U travnju 2024. Muzej je oformio Klub prijatelja Muzeja grada Pregrade (Klub prijatelja MGP). Klub je osnovan s ciljem prezentacije muzejske građe i kulturne baštine vezane uz grad Pregradu i okolicu i popularizaciju kulture i umjetnosti. Članom Kluba prijatelja Muzeja postaje se ispunjavanjem pristupnice i primanjem u članstvo na sastanku Kluba. Članstvo je besplatno, a osigurava određene pogodnosti. Klub ima 15 članova koji svojim idejama doprinose osmišljavanju muzejskih programa. Članovi Kluba tokom 2024. sudjelovali su i u grupnim mobilnostima polaznika u sklopu programa Erasmus+.

Muzej se već tradicionalno uključuje u manifestaciju Erasmus Days kojeg je obilježio u listopadu 2024 i to organiziranje događanja pod nazivom „Erasmus forum“. Na događanju su bila predstavljena iskustva zagorskog Erasmus konzorcija u programu Erasmus+. U prezentacijskom dijelu uvod o Erasmus programima održao je dr. sc. Davor Špoljar, v.d. ravnatelja Muzeja grada Pregrade. Više o programu „Erasmus grupna mobilnost polaznika“ govorile su Dora Kolar i Lucija Vrhovski, članice Kluba prijatelja Muzeja, dok je Ines Krušelj Vidas, predsjednica udruge Kajkaviana, govorila o iskustvu Udruge u Erasmus raznim programima.

Drugi dio programa bio je rezerviran za strukturiranu panel raspravu između pozvanih gostiju, odnosno, članova Konzorcija, uz mogućnost postavljanja diskusije od strane publike. Na panelu su sudjelovali Ines Krušelj Vidas, Ivana Hazulin Pospiš, ravnateljica Muzeja Radboa, Draženka Gretić, ravnateljica Gradske knjižnice Pregrada i dr. sc. Davor Špoljar, inače i koordinator Konzorcija.

**12.5. Organizacija događanja u suradnji s drugim ustanovama, udrugama i tvrtkama**

U Galeriji Muzeja grada Pregrade su tijekom 2024. godine održana mnogobrojna događanja u organizaciji drugih tijela, ustanova i udruga, a kojima je Muzej bio suorganizator ili je pomagao pri realizaciji.

O svim aktivnostima muzeja redovito se objavljuju članci na mrežnim portalima ([www.pregrada.hr](http://www.pregrada.hr), pregrada.info, zagorje.com, Zagorje International itd.), a u tiskanim medijima objave o aktivnostima muzeja izlazile objavljivane su u Glasu Pregrade, Glasu Zagorja, Zagorskom listu i dr. Muzej redovito surađuje i s radijskim postajama, osobito s Radijem Hrvatsko zagorje Krapina, Radijem Stubica, Zagorskim radijem i Radijem KAJ.

1. **POSJETITELJI**

Muzej je u 2024. posjetilo ukupno 1762 posjetitelja, od čega ih je 153 posjetilo Muzej tijekom Noći muzeja ’24., a ostali su posjetili Muzej tijekom ostatka godine. Među posjetiteljima prevladavaju gosti iz Hrvatske, kojih je 2024. bilo 1552, a 57 ih je bilo iz inozemstva.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** |
| **Posjetitelji Noći**  **muzeja** | **n/p** | **600** | **200** | **200** | **600** | **210** | **223** | **15** | **115** | **230** | **153** |
| Posjetitelji iz Hrvatske tijekom godine | 531 | 507 | 793 | 716 | 1007 | 2008 | 534 | 1058 | 1344 | 1612 | 1552 |
| Posjetitelji iz inozemstva tijekom godine | 98 | 28 | 44 | 30 | 165 | 148 | 8 | 17 | 114 | 94 | 57 |
| **Posjetitelji tijekom godine UKUPNO** | **629** | **535** | **837** | **746** | **1172** | **1946** | **542** | **1045** | **1458** | **1706** | **1609** |
| **Svi posjetitelji**  **UKUPNO** | **629** | **1135** | **1037** | **946** | **1772** | **2156** | **765** | **1060** | **1573** | **1936** | **1762** |

Tablica 2: Pregled kretanja broja posjetitelja Muzeja grada Pregrade od 2014. do 2024.

Muzej grada Pregrade napravio je analizu virtualnih posjetitelja u 2024. godini. Vidljiv je značajan rast broja virtualnih pratitelja na društvenim mrežama kao i pregleda sadržaja.

|  |  |  |  |
| --- | --- | --- | --- |
| **www.muzej-pregrada.hr** | 6 530 posjetitelja | 24 844 posjeta |  |
| **Facebook** | 37 455 pregleda | 802 pratitelja | 1018 lajkova |
| **Instagram** | 13 663 pregleda | 799 pratitelja | 998 lajkova |
| **YouTube** | 631 pregleda |  |  |

Tablica 3. Pregled virtualnih posjetitelja Muzeja grada Pregrade u 2024.

1. **FINANCIJE**

Financijskim planom (II. izmjenama i dopunama Financijskog plana) Muzeja grada Pregrade Zlatko Dragutin Tudjina za 2024. godinu, sveukupni prihodi Muzeja planirani su u iznosu od 130.515,32 eura, a Izvršenjem Financijskog plana sveukupni prihodi Muzeja realizirani su u iznosu od 118.730,12 eura, što predstavlja 90,97 % planiranoga.

Među realiziranim prihodima, 17.105,23 eura je od Općih prihoda i primitaka koje je za djelovanje Muzeja namijenio Grad Pregrada, 3.947,90 eura je od Vlastitih prihoda, 11.436,55 eura su od Prihoda za posebne namjene, a 86.240,44 eura su od Pomoći.

Sveukupni rashodi Muzeja u 2024. godini planirani su u iznosu od 130.515,32 eura, a realizirani su u iznosu od 51.299,00 eura. Niži iznos realizacije rashoda odnosi se na niže rashode iz izvora Vlastitih prihoda i Prihoda za posebne namjene te na nerealizirane rashode u sklopu Erasmus+ projekta Erasmus akreditacije 2023. i 2024., kojima se provedba nastavlja i u 2025. godini. Detaljniji podatci o Izvršenju Financijskog plana za 2024. godinu dostupni su u dokumentu koji se prilaže uz ovo izvješće.

Muzej je u 2024. poslovao stabilno. Kao i u prethodnim godinama, muzej je poduzeo niz aktivnosti kako bi za svoje djelovanje osigurao sredstva iz različitih izvora financiranja. Zbog orijentiranosti prema provedbi projekata financiranih iz nacionalnih i EU izvora financiranja, Muzej je i u 2024. godine imao stabilne i raznolike izvore financiranja.

U 2024. godinu prenijet je višak prihoda od provedbe projekta Erasmus+ akreditacija u visini 26.641,44 eura.

Muzej će i nadalje nastojati prijavljivati projekte na različite izvore financiranja kako bi struktura prihoda i u budućnosti bila raznolika te kako bismo i dalje poslovali pozitivno.

1. **ZAKLJUČAK**

Muzej grada Pregrade u 2024. godini realizirao je mnoga događanja, prema broju organiziranih izložbi, radionica, predavanja i drugih aktivnosti vratio se na brojke prije pandemije. U protekloj godini Muzej je zabilježio blago smanjenje broja posjetitelja u odnosu na 2023. godinu, međutim uzevši u obzir značajan broj aktivnosti i programa POU Pregrada i njihovih korisnika te posjetitelja, to je bilo i za očekivati.

Tijekom 2024. godine u sklopu Erasmus akreditacije 2023. realizirane su tri grupne mobilnosti polaznika: Udruga Kajkaviana realizirala je 4 mobilnosti po modelu praćenja tuđeg rada (tzv. *job shadowing*) i jednu grupnu mobilnost odraslih polaznika u Ljubljani u Sloveniji. Muzej grada Pregrade realizirao je jednu grupnu mobilnost odraslih polaznika u Pečuhu u Mađarskoj te jednu u Subotici u Srbiji. Ravnateljica Gradske knjižnice Pregrada i ravnateljica Općinske knjižnice Krapinske Toplice realizirale su mobilnosti po modelu strukturiranog tečaja u Kopru u Sloveniji, a ravnateljica Muzeja Radboa realizirala je mobilnost po istom modelu u Bledu u Sloveniji. Preostale mobilnosti u sklopu ove akreditacije bit će realizirane u 2025. godini.

U svibnju 2024. godine Muzeju su odobrena sredstva u sklopu Erasmus akreditacije 2024. i to u iznosu od 45.225,00 EUR. Mobilnosti u sklopu ove akreditacije također će biti realizirane u 2025. godini.

Osim provođenja Akreditacije, Muzej od listopada 2024. sudjeluje u projektu „Connecting Inhabitants to Rural Culture – CIRC“ / “Povezivanje stanovnika s kulturom u ruralnim područjima“. Koordinator ovog projekta je Općina Plœuc-L'Hermitage iz Francuske, a uz Muzej grada Pregrade, koji je jedini partner na projektu iz Hrvatske, u projektu još sudjeluje i grad Sigüenza iz Španjolske. Aktivnosti u sklopu ovog projekta provodit će se do 2026. godine.

Muzej je obilježio Noć muzeja ’24., Međunarodni dan muzeja, a redovito smo se uključivali i u gradske manifestacije poput npr. Proljeća u Pregradi, Ljeta u Pregradi, Branja grojzdja i Božića u Pregradi.

Organizirali smo niz izložbi, od radova učenika Učeničkog doma SŠ Pregrada, izložbi radova umjetnika Gordane Zagorec, Valentine Vukmanić, Dore Kolar i Josipa Jože Kolara do izložbe radova učenika 2.b razreda OŠ Janka Leskovara Pregrada koji su radove napravili u sklopu radionice „Božić u boji“.

Muzej je tijekom 2024. godine realizirao čitav niz radionica i drugih aktivnosti za sve dobne skupine, od djece do osoba treće životne dobi.

Tijekom 2024. godine muzejska čuvaonica opremljena je novom opremom: nabavljeno je 6 novih metalnih ormara i jedan metalni ladičar. Za potrebe izvođenja programa u galeriji ili čitaonici Knjižnice nabavljen je novi laptop.

Ovom prilikom zahvaljujem svima koji su na bilo koji način u protekloj godini doprinijeli radu i djelovanju Muzeja grada Pregrade te vas pozivam da i ubuduće nastavite podržavati djelovanje Muzeja svojim dolascima na naše aktivnosti. Pozivam vas da i dalje doprinosite rastu zbirki našega muzeja darovanjem predmeta važnih za povijest Pregrade.

Muzej grada Pregrade se u proteklih nekoliko godina etablirao kao jedno od središta kulturnog i društvenog života grada Pregrade, a posebno je poznat po sjajnom odnosu s lokalnom zajednicom.

Muzej grada Pregrade jedan je od rijetkih muzeja u Hrvatskoj koji svoje prihode ostvaruje ne samo od svog osnivača i kroz vlastite prihode, već i s regionalne, nacionalne, ali i europske razine. Osim toga, prvi je Muzej u Hrvatskoj kojemu je dodijeljena Erasmus akreditacija za razdoblje 2021.-2027.

Ključ svakog muzeja je njegov odnos do publike, a Muzej grada Pregrade zaista ima sjajan odnos sa svojom publikom. Sjajno posjećena otvorenja izložbi, radionice, predavanja, suradnja s umjetnicima, kreativcima, fizičkim osobama, udrugama, ustanovama s jedne su strane rezultat višegodišnjeg truda, rada i zalaganja, a s druge strane zalog za budućnost i našu ostavštinu naraštajima koji tek dolaze.

U Pregradi, 14. ožujka 2025.

V.D. RAVNATELJA

*dr. sc.* Davor Špoljar

KLASA: 611-02/25-02/01

UR.BROJ: 2214-1-381-25-1