* PRIJEDLOG

Na temelju 54. stavka 1. Zakona o ustanovama (NN 76/93, 29/97, 47/99, 35/08, 127/19, 151/22), članka 41. stavka 1. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 102/23) i članka 47. Statuta Dječjeg vrtića “Naša radost” Pregrada, uz prethodnu suglasnost Gradskog vijeća Grada Pregrade (u daljnjem tekstu: Osnivač), KLASA:\_\_\_\_\_\_\_, URBROJ: \_\_\_\_\_ od \_\_\_\_\_. godine, Upravno vijeće na svojoj 88. sjednici održanoj 17.3.2025. godine donosi

**STATUTARNU ODLUKU br. II**

o izmjeni i dopuni Statuta Dječjeg vrtića “Naša radost” Pregrada

**Članak 1.**

U Statutu Dječjeg vrtića “Naša radost” Pregrada (KLASA: 012-03/22-01/1, UR.BROJ: 2214-41-02-22-01 od 14.12.2022. godine i KLASA: 012-03/22-01/1, URBROJ: 2214-41-02-23-02 od 13.2.2023. godine, u daljnjem tekstu : Statut) članak 8. st. 4. mijenja se i glasi:

Ravnatelj Dječjeg vrtića ima sve ovlasti u pravnom prometu u sklopu djelatnosti upisanih u sudski registar, osim:

* nastupati kao druga ugovorna strana i sa Dječjim vrtićem zaključivati ugovore, u svoje ime i za svoj račun, u svoje ime a za račun druge osobe ili u ime i za račun drugih osoba.
* zaključivati ugovore o izvođenju investicijskih radova i nabavi opreme, te nabavi osnovnih sredstava i ostale imovine čija pojedinačna vrijednost prelazi 13.000,00 eura.

**Članak 2.**

Članak 15. mijenja se i glasi:

Dječji vrtić ne može bez suglasnosti Osnivača:

* steći, opteretiti ili otuđiti nekretninu,
* steći, opteretiti ili otuđiti pokretnu imovinu čija pojedinačna vrijednost prelazi 20.000,00 eura,
* dati u zakup prostore Dječjeg vrtića osim za djelatnost iz članka 16. Statuta,
* mijenjati namjenu objekta i prostora
* promijeniti djelatnost
* osnivati drugu pravnu osobu.

**Članak 3.**

Članak 16. stavak 1. mijenja se i glasi:

Djelatnost Dječjeg vrtića je predškolski odgoj i obrazovanje te skrb o djeci rane i predškolske dobi od navršene 1 godine života do polaska u osnovnu školu, koja se ostvaruje po određenom programu za dijete.

Članak 16. stavak 4. mijenja se i glasi:

Dječji vrtić svoju djelatnost obavlja u sjedištu Dječjeg vrtića u Pregradi, Ulica Stjepana Škreblina 1 te u područnim objektima na adresama, Pregrada, Ulica Ljudevita Gaja 32 i Vrhi Pregradski 23/1, Pregrada.

**Članak 4.**

Članak 28. mijenja se i glasi:

Unutarnjim ustrojstvom uređuje se obavljanje poslova vođenja vrtića, odgojno-obrazovnih, administrativno – tehničkih i pomoćnih poslova.

**Članak 5.**

Članak 47. stavak 3. alineja 1. mijenja se i glasi:

- o stjecanju, opterećivanju ili otuđivanju imovine čija pojedinačna vrijednost prelazi 20.000,00 eura,

Članak 47. stavak 4. alineja 4. se briše.

Članak 47. stavak 4. alineje 6. i 7. mijenjaju se i glase:

- o ulaganju i nabavi opreme, te nabavi osnovnih sredstava i ostale pokretne imovine čija pojedinačna vrijednost ne prelazi 20.000,00 eura,

- o opterećivanju ili otuđivanju pokretne imovine Dječjeg vrtića čija vrijednost ne prelazi 20.000,00 eura.

**Članak 6.**

Ova Odluka stupa na snagu u roku od osam (8) dana od dana objave na oglasnoj ploči Dječjeg vrtića “Naša radost” Pregrada.

KLASA: 025-01/25-01/01

URBROJ: 2214-41-02-25-01

PREDSJEDNICA UPRAVNOG VIJEĆA

Darija Broz

Na ovu Statutarnu Odluku o izmjenama i dopunama Statuta Gradsko vijeće Grada Pregrade dalo je prethodnu suglasnost svojom Odlukom KLASA: \_\_\_\_\_, URBROJ: \_\_\_\_\_ od \_\_\_\_\_. godine.

Ova Statutarna Odluka o izmjenama i dopunama Statuta objavljena je na oglasnoj ploči Dječjeg vrtića „Naša radost“ Pregrada dana \_\_\_\_\_. godine te je stupila na snagu \_\_\_\_\_. godine.

RAVNATELJICA

Natalija Vrhovski