|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*kkn\*pBk\*- +\*yqw\*wCo\*Fzi\*oDm\*ugB\*dzb\*khx\*wEe\*wDh\*uyb\*zew\*- +\*eDs\*lyd\*lyd\*lyd\*lyd\*rds\*uzc\*kez\*zFv\*zCu\*zfE\*- +\*ftw\*mBg\*xtr\*FnA\*lna\*lbj\*xqj\*koD\*vxt\*nAm\*onA\*- +\*ftA\*yog\*wvn\*vrl\*uak\*kvu\*BDt\*tDq\*sqE\*wvC\*uws\*- +\*xjq\*nsq\*jqB\*jsx\*aCw\*bDb\*Asr\*iBg\*zFv\*lyl\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 363-01/25-01/04

URBROJ: 2140-5-01-25-1

Pregrada, 10.02.2025.

NACRT PRIJEDLOGA

Na temelju članka 104. Zakona o komunalnom gospodarstvu („Narodne novine” broj 68/18, 110/18, 32/20, 145/24), članka 10. stavka 4. i članka 18. Zakona o gospodarenju otpadom („Narodne novine” broj 84/21, 142/23) i članka 32. Statuta Grada Pregrade („Službeni glasnik Krapinsko – zagorske županije“, broj 6/13, 17/13, 16/18-pročišćeni tekst, 5/20, 8/21, 38/22 i 40/23) Gradsko vijeće Grada Pregrade na svojoj \_\_\_\_\_\_ sjednici, održanoj \_\_\_\_\_\_ 2025. godine donosi

**ODLUKU O II. IZMJENAMA I DOPUNAMA ODLUKE O KOMUNALNOM REDU**

Članak 1.

U Odluci o komunalnom redu („Službeni glasnik Krapinsko – zagorske županije” broj 36/19, 54/22, dalje u tekstu: Odluka) iza članka 61. dodaje se novi članak 61a koji glasi:

Zabranjeno je odbacivanje otpada u okoliš.

Odbacivanje otpada u okoliš iz stavka 1. ovoga članka je svako ostavljanje, napuštanje, odbacivanje ili odlaganje otpada izvan lokacije gospodarenja otpadom i ne odnosi se na mjesto primopredaje otpada u sklopu javne usluge sakupljanja komunalnog otpada.

Zabranjeno je miješanje odvojeno prikupljenog biootpada s drugim vrstama otpada.

Zabranjeno je paljenje:

– otpada u okolišu

– otpada koji je odvojeno sakupljen radi pripreme za ponovnu uporabu ili recikliranja, osim otpada koji nastaje obradom odvojeno sakupljenoga otpada za kojeg spaljivanje daje najbolji ishod.

Ako počinitelj protuzakonito odbačenog otpada nije poznat, obveznik uklanjanja otpada je vlasnik odnosno posjednik nekretnine, ako vlasnik nije poznat, na kojoj nekretnini je nepropisno odložen otpad, odnosno osoba koja sukladno posebnom propisu upravlja određenim područjem (dobrom), ako je otpad odložen na tom području (dobru).

Članak 2.

U članak 70. Odluke, dodaje se stavak 32. koji glasi:

Ako postupi suprotno odredbama članka 61a.

Članak 3.

Ove II. Izmjene i dopune Odluke stupaju na snagu osmog dana objave u Službenom glasniku Krapinsko – zagorske županije.

PREDSJEDNICA

GRADSKOG VIJEĆA

Vesna Petek

OBRAZLOŽENJE

UVODNI DIO

Potrebno je donijeti Odluku o II. izmjenama i dopunama Odluke o komunalnom redu zbog primjene Zakona o gospodarenju otpadom na području grada Pregrade.

PRAVNI TEMELJ

Članak 104. Zakona o komunalnom gospodarstvu („Narodne novine” broj 68/18, 110/18, 32/20, 145/24), članak 10., stavak 4. Zakona o gospodarenju otpadom („Narodne novine” broj 84/21, 142/23).

OSNOVNA PITANJA KOJA SE UREĐUJU AKTOM

Aktom se sukladno članku 18. Zakona o gospodarenju otpadom zabranjuje svako odbacivanje otpada u okoliš, miješanje odvojeno prikupljenog biootpada s drugim vrstama otpada, paljenje otpada u okolišu te se određuje obveznik uklanjanja otpada.

Nositelj izrade:

Upravni odjel za financije

i gospodarstvo Grada Pregrade