|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*kkn\*pBk\*- +\*yqw\*wCo\*Fzi\*oDm\*ugB\*dzb\*khx\*wEe\*sku\*fsc\*zew\*- +\*eDs\*lyd\*lyd\*lyd\*lyd\*BFw\*gBb\*Dni\*rtc\*gEi\*zfE\*- +\*ftw\*Cbi\*ndA\*vdk\*lst\*vlB\*CAo\*uiz\*Dac\*Cbb\*onA\*- +\*ftA\*sqC\*wCm\*fyw\*oyg\*xbb\*zgq\*xbi\*xnB\*uwg\*uws\*- +\*xjq\*jck\*gCb\*Ehy\*qcj\*zch\*qkj\*rqi\*ody\*pzc\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 363-01/25-01/03

URBROJ: 2140-5-02-25-2

Pregrada, 10.02.2025.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Odluke o uređenju prometa na području Grada Pregrade.

**J A V N I P O Z I V**

Za savjetovanje sa zainteresiranom javnošću u postupku donošenja Odluke o uređenju prometa na području Grada Pregrade.

S ciljem povećanja transparentnosti, suradnje i otvorenosti u izradi Odluke o uređenju prometa na području Grada Pregrade, Grad Pregrada pokreće proces savjetovanja sa zainteresiranom javnošću u postupku donošenja predmetne Odluke.

Odluku o uređenju prometa na području Grada Pregrade nužno je donijeti zbog izmjene Zakona o sigurnosti prometa na cestama ("Narodne novine" broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) s obzirom da je Odluka koja je trenutno na snazi donesena 2002. godine.

Novom odlukom definiraju se obilježja lokacija zona smirenog prometa. Odlukom je definirano da za dotrajala, oštećena i napuštena vozila (vozila oštećena u sudaru, neregistrirana vozila, vozila bez bitnih dijelova karoserije, motora, stakala, guma i sl.) komunalni redar može narediti vlasniku vozila uklanjanje istih, dok su člankom 39. Odluke definirane su kazne za prekršaj pravne osobe, fizičke osobe obrtnika i osobe koja obavlja drugu samostalnu djelatnost te za fizičke osobe, a koje postupe protivno odredbama nove Odluke.

Svoja mišljenja i očitovanja na nacrt prijedloga predmetne Odluke možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 15. ožujka 2025. godine do 9.00 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.