

|  |
| --- |
| Slika na kojoj se prikazuje simbol, emblem, zastava  Sadržaj generiran umjetnom inteligencijom može biti netočan. |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 110-03/24-01/02

URBROJ: 2140-5-02-25-05

Pregrada, 17. veljače 2025.

n/r predsjednice Gradskog vijeća Grada Pregrade

Vesne Petek

PREDMET: Odluka o koeficijentima za obračun plaće službenika i namještenika

* prijedlog Odluke, dostavlja se

Odluku o koeficijentima za obračun plaće službenika i namještenika u upravnim odjelima Grada Pregrade donijelo je Gradsko vijeće Grada Pregrade na svojoj 22. sjednici održanoj 11. rujna 2024. godine (Službeni glasnik Krapinsko- zagorske županije broj 33/24, dalje u tekstu: Odluka).

Predmetna Odluka je sukladno članku 79. st. 2. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), dostavljena na nadzor zakonitosti Ministarstvu pravosuđa, uprave i digitalne transformacije. Dana 10. veljače 2025. godine Grad Pregrada zaprimio je dopis nadležnog ministarstva u vezi dijelova predmetne Odluke koji nisu sukladni pozitivnim zakonskim odnosno podzakonskim propisima.

U prijedlogu nove Odluke, koju dostavljamo kao prilog ovog dopisa, više nije predviđena mogućnost uvećanja koeficijenta složenosti poslova službenika koji radi na projektu koji se financira iz fondova i programa Europske unije, kao što je to do sada bilo u članku 4. Odluke. Isto tako ističemo kako članak 4. Odluke nije bio primjenjivan. Koeficijenti složenosti poslova službenika i namještenika upravnih odjela Grada Pregrade u prijedlogu nove Odluke nisu mijenjani u odnosu na Odluku iz rujna 2024. godine.

Sukladno dostavljenim uputama Ministarstva dostavljamo Vam prijedlog nove Odluke, te molimo da se ista uvrsti u dnevni red prve iduće sjednice Gradskog vijeća Grada Pregrade.

S poštovanjem

GRADONAČELNIK

Marko Vešligaj, univ.spec.pol.

Prilozi:

1. Uputa Ministarstva pravosuđa, uprave i digitalne transformacije KLASA: 040-05/24-01/297, URBROJ: 514-08-01-01/02-25-02, od 31.01.2025. godine
2. Prijedlog Odluke o koeficijentima za obračun plaće službenika i namještenika u upravnim odjelima Grada Pregrade.

DOSTAVITI:

1. Naslovu,
2. Evidencija, ovdje.