|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*cvA\*oab\*pBk\*- +\*yqw\*Arv\*xaD\*ibx\*ugB\*dzb\*khx\*wEe\*tDn\*fxk\*zew\*- +\*eDs\*lyd\*lyd\*lyd\*lyd\*jBq\*drs\*luw\*gwz\*iCD\*zfE\*- +\*ftw\*AlE\*nnn\*BaD\*Css\*lBD\*ugy\*utw\*Chk\*osw\*onA\*- +\*ftA\*qyk\*gny\*Duy\*ysF\*wsh\*jtr\*lDo\*krn\*nuz\*uws\*- +\*xjq\*rva\*kxb\*rcb\*fbs\*ltb\*iEs\*ECy\*qEj\*rmD\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 245-01/25-01/02

URBROJ: 2140-5-01-25-6

Pregrada, 27.03.2025.

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), Godišnjeg provedbenog plana unapređenja zaštite od požara za područje Krapinsko – zagorske županije za 2025. godinu („Službeni glasnik Krapinsko – zagorske županije“ br. 47A/24), Procijene ugroženosti od požara i tehnološke eksplozije Grada Pregrade („Službeni glasnik Krapinsko – zagorske županije“ br. 14/21) i članka 32. Statuta Grada Pregrade („Službeni glasnik Krapinsko – zagorske županije“ br. 6/13, 17/13, 7/18, 16/18-pročišćeni tekst, 5/20, 8/21, 38/22 i 40/23), Gradsko vijeće Grada Pregrade na 25. sjednici održanoj 27. ožujka 2025., donosi

**GODIŠNJI PROVEDBENI PLAN**

**UNAPREĐENJA ZAŠTITE OD POŽARA**

**ZA PODRUČJE GRADA PREGRADE**

**ZA 2025. GODINU**

**I.**

U cilju unapređenja i postizanja učinkovitije i efikasnije razine zaštite od požara na području Grada Pregrade donosi se Godišnji provedbeni plan unapređenja zaštite od požara za područje Grada Pregrade za 2025. godinu.

**II.**

Za unaprjeđenje zaštite od požara na području Grada Pregrade, tijekom 2025. godine potrebno je provesti sljedeće mjere:

1. Grad Pregrada dužan je usklađivati Procjenu ugroženosti od požara te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima.

|  |  |
| --- | --- |
| Izvršitelj zadatka: | Grad Pregrada |
| Sudionici: | Područni ured civilne zaštite Varaždin, Služba civilne zaštite Krapina, Vatrogasna zajednica Krapinsko-zagorske županije, Vatrogasna zajednica Grada Pregrade |
| Rok: | kontinuirano |

1. Gradsko vijeće Grada Pregrade dužno je kontinuirano ažurirati sve akte kojima propisuje mjere za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine", broj 20/18, 115/18, 98/19, 57/22).

|  |  |
| --- | --- |
| Izvršitelj zadatka: | Grad Pregrada |
| Rok: | kontinuirano |

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Grada Pregrade, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

|  |  |
| --- | --- |
| Izvršitelj zadatka: | Grad Pregrada |
| Sudionici: | Vatrogasna zajednica Krapinsko – zagorske županije,  Vatrogasna zajednica Grada Pregrade,  Zagorska javna vatrogasna postrojba |
| Rok: | kontinuirano |

1. Grad Pregrada dužan je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

|  |  |
| --- | --- |
| Izvršitelj zadatka: | Grad Pregrada |
| Sudionici: | Područni ured civilne zaštite Varaždin, Služba civilne zaštite Krapina |
| Rok: | kontinuirano |

1. Grad Pregrada dužan je osigurati opremanje vatrogasnih postrojbi sukladno Pravilniku

o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ 86/24), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11 i 125/19), odnosno temeljem Procjene ugroženosti od požara i tehnološke eksplozije i Plana zaštite od požara Grada Pregrade.

|  |  |
| --- | --- |
| Izvršitelj zadatka: | Grad Pregrada, Vatrogasna zajednica Krapinsko – zagorske županije, Vatrogasna zajednica Grada Pregrade, dobrovoljna vatrogasna društva, Zagorska javna vatrogasna postrojba |
| Rok: | kontinuirano |

1. Temeljem važeće Procjene ugroženosti od požara te Plana zaštite od požara Grada Pregrade potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, dostaviti županijskom vatrogasnom zapovjedniku.

|  |  |
| --- | --- |
| Izvršitelj zadatka: | Grad Pregrada |
| Sudionici: | Vatrogasna zajednica Krapinsko – zagorske županije,  Vatrogasna zajednica Grada Pregrade |
| Rok: | travanj 2025. |

1. Od distributera vode tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi.

|  |  |
| --- | --- |
| Izvršitelj zadatka: | Grad Pregrada |
| Sudionici: | Vatrogasna zajednica Krapinsko – zagorske županije,  Vatrogasna zajednica Grada Pregrade, dobrovoljna vatrogasna društva, Zagorska javna vatrogasna postrojba |
| Rok: | travanj 2025. |

1. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

|  |  |
| --- | --- |
| Izvršitelj zadatka: | Grad Pregrada |
| Rok: | kontinuirano |

**III.**

Ovaj Plan dostavit će se svim izvršiteljima zadataka i Sudionicima.

**IV.**

Ovaj plan stupa na snagu osmog dana od dana objave, a objavit će se u „Službenom glasniku Krapinsko – zagorske županije“.

PREDSJEDNICA GRADSKOG VIJEĆA

GRADA PREGRADE

Vesna Petek