|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*nnB\*pBk\*- +\*yqw\*Dmz\*gfy\*wto\*ugB\*dzb\*khx\*wEe\*tDn\*pwa\*zew\*- +\*eDs\*lyd\*lyd\*lyd\*lyd\*xjB\*khj\*tjl\*crk\*CCy\*zfE\*- +\*ftw\*ECk\*Cga\*yyq\*lCD\*vrb\*nbb\*axk\*vvn\*jDu\*onA\*- +\*ftA\*tAu\*ikz\*dwE\*wnD\*yqw\*Bru\*xcc\*jtg\*svo\*uws\*- +\*xjq\*rEb\*jAm\*jtt\*qEy\*lfw\*jqC\*blc\*gki\*kez\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 351-01/25-01/02

URBROJ: 2140-5-01-25-3

Pregrada, 27.03.2025.

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 27. stavka 1. Pravilnika o građevnom otpadu i otpadu koji sadrži azbest (Narodne novine broj 69/16) i članka 32. Statuta Grada Pregrade („Službeni glasnik KZŽ broj 6/13, 17/13, 16/18-pročišćeni tekst, 5/20, 8/21, 38/22 i 40/23) Gradsko vijeće Grada Pregrade na 25. sjednici održanoj 27. ožujka 2025. godine, donijelo je sljedeću

**ODLUKU**

**o sufinanciranju zbrinjavanja azbestnih ploča s lokacija na području grada Pregrade**

Članak 1.

Ovom Odlukom određuju se uvjeti, kriteriji i postupak prema kojemu će Grad Pregrada (dalje u tekstu: Grad) nepovratnim novčanim sredstvima sufinancirati provedbu zbrinjavanja (odvoza) azbestnih ploča s lokacija na području grada Pregrade, a koji je zbrinut od strane ovlaštene tvrtke za zbrinjavanje otpada (dalje u tekstu: Ovlašteni sakupljač).

Članak 2.

Odluku o raspisivanju Javnog poziva za dostavu prijava za sufinanciranje zbrinjavanja (odvoza) azbestnih ploča s lokacija na području grada Pregrade, a koji je zbrinut od strane ovlaštenog sakupljača, donosi gradonačelnik.

Članak 3.

Pravo na korištenje nepovratnih novčanih sredstava Grada može ostvariti fizička osoba, vlasnik/suvlasnik jedne katastarske čestice na području grada Pregrade na kojoj se nalaze azbestne ploče spremne za zbrinjavanje/odvoz (u daljnjem tekstu: Podnositelj prijave).

Azbestne ploče pripremljene za zbrinjavanje (odvoz) ovom se Odlukom smatraju azbestne ploče izdvojene iz dotrajalih dijelova građevine koja sadrži ili je sadržavala azbest, posložene u pravilne oblike, prekrivene, omotane odgovarajućom folijom ili na drugi odgovarajući način i spremne za preuzimanje od strane ovlaštenog sakupljača.

Članak 4.

Prihvatljivi troškovi zbrinjavanja (odvoza) azbesta da bi se smatrali opravdanima, potrebno je osigurati i dokazati da je postupak uklanjanja i zbrinjavanja azbestnog materijala izvršen na odgovarajući i prihvatljiv način, sukladno Pravilniku o građevnom otpadu i otpadu koji sadrži azbest (Narodne novine br. 69/16), te Naputku o postupanju s otpadom koji sadrži azbest (Narodne novine br. 89/08), a što se dokazuje računom/predračunom ovlaštenog sakupljača.

Članak 5.

Sredstva za sufinanciranje zbrinjavanja azbestnih ploča planirana su u Proračunu Grada Pregrade u iznosu od 5.000,00 EUR. Opravdani troškovi zbrinjavanja azbestnih ploča pripremljenih za odvoz na području grada Pregrade, biti će sufinancirani nepovratnim novčanim sredstvima. Količina uklonjenog azbestnog krovnog pokrova/azbestnih ploča dokazuje se potvrdom/računom koju izdaje ovlašteni sakupljač. Svaki Podnositelj prijave na javni poziv može podnijeti najviše jednu prijavu za jednu zgradu. Broj prijava sufinancirati će se ovisno o raspoloživim proračunskim sredstvima Grada.

Članak 6.

Podnositelj prijave može biti isključivo punoljetna, fizička osoba, vlasnik ili suvlasnik jedne zgrade na kojoj će se izvršiti zamjena krovnog pokrova koji sadrži azbest, odnosno vlasnik ili suvlasnik jedne katastarske čestice na kojoj se nalazi azbest spreman za zbrinjavanje (odvoz).

Podnositelj prijave ne smije imati dugovanja prema Gradu po bilo kojoj osnovi.

Provjera o dugovanju/ne dugovanju izvršiti će se uvidom u službenu evidenciju Grada Pregrade.

Zgrada na kojoj se planira postupak uklanjanja i zamjene krovnog pokrova koji sadrži azbest mora udovoljavati sljedećim uvjetima:

- mora biti u vlasništvu ili suvlasništvu Podnositelja prijave (uz obveznu pisanu suglasnost ostalih suvlasnika);

- mora se nalaziti na području grada Pregrade.

Azbestne ploče spremne za zbrinjavanje (odvoz) moraju udovoljavati sljedećim uvjetima:

- moraju se nalaziti na području grada Pregrade,

-moraju biti preuzete od strane ovlaštenog sakupljača na području grada Pregrade.

Podnositelj prijave obvezuje se da će savjesno i cjelovito, s točnim podatcima, popuniti Prijavni obrazac za podnošenje zahtjeva za sufinanciranje zbrinjavanja (odvoza) azbestnih ploča s lokacija na području Grada.

Članak 7.

Sadržaj dokumentacije za prijavu na Javni poziv za sufinanciranju zbrinjavanja (odvoza) azbestnih ploča s lokacija na području grada Pregrade, podnositelj prijave na Javni poziv dužan je dostaviti sljedeću dokumentaciju:

-potpisan i cjelovito popunjen Prijavni obrazac kojeg ovjerava vlasnik ili u slučaju većeg broja vlasnika svi suvlasnici;

-preslika računa ovlaštene tvrtke – odnosno sakupljača koja datira nakon 27. ožujka 2025. godine

-preslika osobne iskaznice podnositelja prijave,

-fotodokumentacija postojećeg stanja.

Članak 8.

Ova Odluka stupa na snagu osmog dana od dana objave u Službenim glasniku Krapinsko zagorske županije.

PREDSJEDNICA

GRADSKOG VIJEĆA

Vesna Petek