|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*css\*rrE\*pBk\*- +\*yqw\*wpA\*lbc\*qbl\*ugB\*dzb\*khx\*wEe\*wDh\*fsc\*zew\*- +\*eDs\*lyd\*lyd\*lyd\*lyd\*bna\*jll\*gkw\*jsx\*xyr\*zfE\*- +\*ftw\*qhk\*yze\*pBk\*klD\*prA\*mFk\*EBE\*qcE\*xow\*onA\*- +\*ftA\*mbq\*Ebo\*njB\*ojg\*any\*nDu\*zhg\*zFi\*izo\*uws\*- +\*xjq\*Dsl\*Dci\*cEj\*ruc\*jqC\*vuw\*qlw\*qcy\*rEb\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 601-01/25-01/04

URBROJ: 2140-5-02-25-2

Pregrada, 20.03.2025.

GRADSKO VIJEĆE

GRADA PREGRADE

PREDMET: Odluka o izmjenama i dopunama Odluke o osnivanju Dječjeg vrtića „Naša radost“ Pregrada

* donošenje, traži se

Dječji vrtić „Naša radost“ Pregrada kao javna ustanova predškolskog odgoja osnovan je 13.12.1995.g. Odlukom o osnivanju Dječjeg vrtića „Naša radost“ Pregrada (Službeni glasnik Krapinsko- zagorske županije 16/1995, 5/1996).

S obzirom na modele i preporuke za rad u uvjetima povezanim s bolestima COVID-19 u 2020./2021. odgojno– obrazovnoj godini koje je objavilo Ministarstvo znanosti i obrazovanja RH, 3.9.2020. god., a odnose se i na rad dječjih vrtića te upute osnivačima dječjih vrtića u kojima je navedeno: „u slučaju povećanja broja odgojno – obrazovnih skupina u dječjem vrtiću, razmotriti potrebe i mogućnosti rada u drugom odgovarajućem prostoru u kojem se mogu izvoditi programi ranog i predškolskog odgoja i obrazovanja“, Upravno vijeće Dječjeg vrtića „Naša radost“ Pregrada donijelo je Odluku o podnošenju Zahtjeva Osnivaču Gradu Pregradi za osiguravanje privremenog, izdvojenog prostora, tj prostora u područnom objektu za rad jedne odgojne skupine u odgojno-obrazovnoj 2020./2021. godini. Slijedom navedenog, Grad Pregrada osigurao je 2020. godine prostor u prostorijama zgrade (1. kat) Sportske zajednice Grada Pregrade, Ulica Ljudevita Gaja 32, odnosno prostor u vlasništvu Grada Pregrade te sukladno tome dopunio osnivački akt vrtića Odlukom o dopunama Odluke o osnivanju Dječjeg vrtića „Naša radost“ Pregrada (KLASA: 601-01/20-01/13, URBROJ: 2214/01-01-20-6) od 6.11.2020. godine.

S obzirom na kontinuirani rast potrebe za dodatnim kapacitetima gradskog vrtića, a s ciljem omogućavanja upisa većeg broja djece u novom, opremljenom, kvalitetnom prostoru Grad Pregrada u partnerstvu s Općinom Kraljevec na Sutli krenuo je u projekt izgradnje područnog dječjeg vrtića. U tijeku je izgradnja područnog objekta Dječjeg vrtića „Naša radost“ Pregrada, u naselji Vrhi Pregradski, ulica Vrhi Pregradski 23/1 u Pregradi. U novom prostoru planirana je izgradnja četiri jedinice u redovnom programu, od toga dvije jasličke skupine te dvije mješovite vrtićke skupine.

Temeljna zakonska regulativa koja se primjenjuje na osnivanje i ustrojstvo vrtića kao ustanove te sustav predškolskog odgoja i obrazovanja su Zakon o ustanovama (Narodne novine br. 76/93, 29/97, 47/99, 35/08, 127/19, 151/22) i Zakon o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22, 101/23).

Slijedom iznijetog, predlaže se Gradskom vijeću Grada Pregrade da donese Odluku o izmjenama i dopunama Odluke o osnivanju Dječjeg vrtića „Naša radost“ Pregrada u tekstu koji se daje u prilogu ovom obrazloženju.

Nakon donošenja predmetne Odluke, ista se šalje nadležnom Ministarstvu znanosti, obrazovanja i mladih RH radi ocjene sukladnosti iste sa važećim zakonskim propisima.

GRADONAČELNIK

Marko Vešligaj, univ. spec. pol.,v.r.

Prilozi:

1. Prijedlog Odluke o izmjenama i dopunama Odluke o osnivanju Dječjeg vrtića „Naša radost“ Pregrada
2. Rješenje KLASA: 014-08/25-02/5, URBROJ: 541-13-03/4-25-2, DGU, Područnog ureda za katastar Krapina, Ispostave za katastar nekretnina Pregrada, o određivanju kućnog broja zgrade.