|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*vvE\*pBk\*- +\*yqw\*wqa\*ysm\*itz\*ugB\*dzb\*khx\*wEe\*tDn\*fsE\*zew\*- +\*eDs\*lyd\*lyd\*lyd\*lyd\*nwo\*uzE\*Agr\*kez\*chy\*zfE\*- +\*ftw\*onA\*owy\*Cgs\*ask\*vcg\*vto\*wwn\*agk\*twt\*onA\*- +\*ftA\*oyg\*weC\*tno\*ycq\*kdt\*tbD\*fsE\*lrl\*tgc\*uws\*- +\*xjq\*Dgj\*Duk\*rsl\*jgD\*jCc\*Ftz\*vyl\*Aoj\*Dxm\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 320-01/25-01/02

URBROJ: 2140-5-01-25-4

Pregrada, 27.03.2025.

* PRIJEDLOG

Na temelju odredbi članka 10. stavka 1. i članka 12. stavka 1. Zakona o poljoprivrednom zemljištu ("Narodne novine" br. 20/18, 115/18, 98/19 i 57/22), članka 4. stavka 1. Pravilnika o agrotehničkim mjerama ("Narodne novine" br. 22/19), članka 3. Naredbe o poduzimanju mjera obveznog uklanjanja ambrozije *Ambrosia artemisiifolia* L. ("Narodne novine" br. 72/07), članka 8. stavka 2. Zakona o zaštiti od požara ("Narodne novine" br. 92/10 i 114/22) i članka 32. Statuta Grada Pregrade ("Službeni glasnik Krapinsko-zagorske županije" br. 06/13, 17/13, 7/18, 16/18- pročišćeni tekst, 05/20, 8/21, 38/22 i 40/23), Gradsko vijeće Grada Pregrade na svojoj 25. sjednici održanoj dana 27.03.2025. godine donosi

**ODLUKU**

**o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu za područje grada Pregrade**

1. **OPĆE ODREDBE**

Članak 1.

Ovom Odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu (u daljnjem tekstu: Odluka) propisuju se agrotehničke mjere kojima su vlasnici i posjednici dužni poljoprivredno zemljište obrađivati ne umanjujući njegovu vrijednost, kao i slučajevi u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju te mjere za uređivanje i održavanje poljoprivrednih rudina, radi zaštite i održavanja poljoprivrednog zemljišta na području grada Pregrade.

Članak 2.

(1) Poljoprivrednim zemljištem, u smislu ove Odluke, smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se uz gospodarski opravdane troškove može privesti poljoprivrednoj proizvodnji.

(2) Pojedino zemljište izvan građevinskog područja koje je po načinu uporabe u katastru opisano kao oranica, vrt, livada, pašnjak, voćnjak, maslinik, vinograd, trstik i močvara, a u naravi je zapušteno poljoprivredno zemljište koje se može privesti poljoprivrednoj proizvodnji uz troškove koji su manji od tržišne vrijednosti ili ukupnog iznosa zakupnine kroz cijelo vrijeme trajanja zakupa toga zemljišta, a koje je dio šumskogospodarskog područja može se izdvojiti iz šumskogospodarskog područja sukladno posebnom propisu iz upravnog područja šumarstva.

(3) Neobraslo šumsko zemljište i zemljište obraslo početnim ili degradacijskim razvojnim stadijima šumskih sastojina (makija, garig, šikare, šibljaci i drugo), a pogodno je za poljoprivrednu proizvodnju smatra se poljoprivrednim zemljištem.

(4) Zemljište u građevinskom području i zemljište izvan tog područja, dokumentima prostornog uređenja predviđeno za izgradnju, koristi se do privođenja nepoljoprivrednoj namjeni kao poljoprivredno zemljište i mora se održavati sposobnim za poljoprivrednu proizvodnju.

Članak 3.

(1) Poljoprivredno zemljište mora se održavati pogodnim za poljoprivrednu proizvodnju.

(2) Pod održavanjem poljoprivrednog zemljišta pogodnim za poljoprivrednu proizvodnju smatra se sprječavanje njegove zakorovljenosti i obrastanja višegodišnjim raslinjem, kao i smanjenje njegove plodnosti*.*

(3) Vlasnici i posjednici poljoprivrednog zemljišta dužni su poljoprivredno zemljište obrađivati primjenjujući potrebne agrotehničke mjere, ne umanjujući njegovu bonitetnu vrijednost.

Članak 4.

Službenik jedinice lokalne samouprave kojemu je u opisu posla obavljanje poslova nadziranje provođenja odluka o agrotehničkim mjerama i mjerama za uređivanje i održavanje poljoprivrednih rudina (u daljnjem tekstu: službenik) postupat će prema anonimnim i osobnim prijavama pravnih i fizičkih osoba.

1. **AGROTEHNIČKE MJERE**

Članak 5.

(1) Agrotehničke mjere propisuju se za slučajeve u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju sukladno Pravilniku ministra nadležnog za poljoprivredu.

(2) U cilju održavanja poljoprivrednog zemljišta sposobnim za poljoprivrednu proizvodnju i sprečavanje nastajanja štete na istom, propisuju se sljedeće agrotehničke mjere:

1. minimalna razina obrade i održavanja poljoprivrednog zemljišta povoljnim za uzgoj biljaka 2. sprječavanje zakorovljenosti i obrastanja višegodišnjim raslinjem 3. suzbijanje organizama štetnih za bilje 4. gospodarenje biljnim ostatcima 5. održavanje organske tvari i humusa u tlu 6. održavanje povoljne strukture tla 7. zaštita od erozije 8. održavanje plodnosti tla.

1. **Minimalna razina obrade i održavanja poljoprivrednog zemljišta povoljnim za uzgoj biljaka**

Članak 6.

Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:

a) redovito obrađivanje i održavanje poljoprivrednog zemljišta u skladu s određenom

biljnom vrstom i načinom uzgoja, odnosno katastarskom kulturom poljoprivrednog zemljišta

b) održavanje ili poboljšanje plodnosti tla

c) održivo gospodarenje trajnim pašnjacima i livadama

d) održavanje površina pod trajnim nasadima u dobrom proizvodnom stanju.

1. **Sprječavanje zakorovljenosti i obrastanja višegodišnjim raslinjem**

Članak 7.

(1) Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.

(2) Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost nekemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost herbicidima s povoljnijim ekotoksikološkim svojstvima.

Članak 8.

Vlasnici i korisnici poljoprivrednog obrađenog i neobrađenog zemljišta dužni su tijekom vegetacijske sezone tekuće godine, u više navrata, sa svojih površina (uključujući i rubove parcela, šuma i poljskih putova) redovito uklanjati i suzbijati ambroziju sljedećim mjerama:

(a) agrotehničkim: pridržavanjem plodoreda, obradom tla, pravovremenom sjetvom i gnojidbom kulture, višekratnim prašenjem strništa i neobrađene (nezasijane) poljoprivredne površine

(b) mehaničkim: međurednom kultivacijom, okopavanjem, plijevljenjem i pročupavanjem izbjeglih biljaka, redovitom (višekratnom) košnjom, priječenjem prašenja i plodonošenja biljaka

(c) kemijskim: uporabom učinkovitih herbicida koji imaju dozvolu za promet i primjenu u Republici Hrvatskoj za suzbijanje ambrozije, a u skladu s uputom za primjenu koja je priložena uz sredstvo.

1. **Suzbijanje organizama štetnih za bilje**

Članak 9.

(1) Vlasnici odnosno posjednici poljoprivrednog zemljišta moraju suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

(2) Nakon provedenog postupka iz stavka 1. ovog članka vlasnici i posjednici su dužni uskladištiti i vratiti ambalažu od korištenja sredstava za zaštitu bilja, odnosno odlagati je sukladno uputama proizvođača koje su priložene uz ta sredstva.

1. **Gospodarenje biljnim ostatcima**

Članak 10.

(1) U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.

(2) Vlasnici odnosno posjednici poljoprivrednog zemljišta moraju ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.

Članak 11.

(1) Agrotehničke mjere gospodarenja s biljnim ostatcima obuhvaćaju:

a) primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla

b) primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla

c) obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima

d) obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.

(2) Žetveni ostatci ne smiju se spaljivati, a njihovo je spaljivanje dopušteno samo u cilju sprečavanja širenja ili suzbijanja organizama štetnih za bilje uz provođenje mjera zaštite od požara sukladno posebnim propisima.

1. **Održavanje razine organske tvari i humusa u tlu**

Članak 12.

(1) Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usjeva za zelenu gnojidbu ili dodavanjem poboljšivača tla.

(2) Trogodišnji plodored podrazumijeva izmjenu u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese.

(3) Redoslijed usjeva u plodoredu mora biti takav da se održava i poboljšava plodnost tla, povoljna struktura tla, optimalna razina hraniva u tlu.

(4) Trave, djeteline, djetelinsko - travne smjese sastavni su dio plodoreda i mogu na istoj površini ostati duže od tri godine.

(5) Podusjevi, međuusjevi i ugar smatraju se sastavnim dijelom plodoreda.

1. **Održavanje povoljne strukture tla**

Članak 13.

(1) Korištenje mehanizacije mora biti primjereno stanju poljoprivrednog zemljišta i njegovim svojstvima.

(2) U uvjetima kada je tlo zasićeno vodom, poplavljeno ili prekriveno snijegom zabranjeno je korištenje poljoprivredne mehanizacije na poljoprivrednom zemljištu, osim prilikom žetve ili berbe usjeva.

Članak 14.

(1)U svrhu zaštite poljoprivrednog zemljišta zabranjeno je:

(a) Nasipati poljoprivredno zemljište građevinskim otpadom i drugim materijalom bez posebnog odobrenja,

(b) Postavljanje ili odlaganje kamp kućica, prikolica, kontejnera i drugih pokretnih objekata i naprava

(c) Iskop odnosno skidanje humusnog odnosno oraničnog sloja poljoprivrednog zemljišta, te njegovo odvoženje i prodaja.

-(d) Ograđivanje i gradnja betonskih ili zidova od drugih materijala

1. **Zaštita od erozije**

Članak 15.

U svrhu zaštite poljoprivrednog zemljišta od erozije, određuju se sljedeće mjere:

(a) Na nagnutim terenima (>15%) obveza je provoditi pravilnu izmjenu usjeva

(b) Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena.

(c) Na nagibima većim od 25% zabranjena je sjetva jarih okopavinskih usjeva rijetkog sklopa.

(d) Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.

1. **Održavanje plodnosti tla**

Članak 16.

Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikrohranjiva u tlu, te optimalne fizikalne i mikrobiološke značajke tla.

1. **MJERE ZA UREĐIVANJE I ODRŽAVANJE POLJOPRIVREDNIH RUDINA**

Članak 17.

Vlasnici i ovlaštenici korištenja poljoprivrednog zemljišta dužni su primjenjivati mjere za uređivanje i održavanje poljoprivrednih rudina.

Kao mjere za uređivanje i održavanje poljoprivrednih rudina propisuju se:

1. održavanje živica i međa

2. održavanje poljskih putova

3. uređivanje i održavanje kanala

4. sprječavanje zasjenjivanja susjednih čestica

5. sadnja i održavanje vjetrobranskih pojasa.

1. **Održavanje živica i međa**

Članak 18.

(1) Vlasnici i posjednici poljoprivrednog zemljišta koji zasade živicu, dužni su je redovito održavati i podrezivati na način da se spriječi zakorovljenost živice, širenje na susjedno zemljište i putove kao i zasjenjivanje susjednih parcela te iste formirati na način da ne ometaju promet, vidljivost i preglednost poljskih putova.

(2) Živice uz poljske putove, odnosno međe mogu se zasaditi najmanje 1m od ruba puta, odnosno međe. Visina živice ne smije prelaziti 1,60 m.

(3) Vlasnički odnosi glede živica iz prethodnog stavka posebno su propisani Zakonom o vlasništvu i drugim stvarnim pravima (“Narodne novine” broj [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409), [81/15](https://www.zakon.hr/cms.htm?id=53464), [94/1](https://www.zakon.hr/cms.htm?id=53467)7).

(4) Vlasnici i posjednici poljoprivrednog zemljišta dužni su održavati međe tako da budu vidljivo označene, očišćene od korova i višegodišnjeg raslinja te da ne ometaju provedbu agrotehničkih zahvata.

(5) Zabranjeno je izoravanje i oštećivanje međa.

1. **Održavanje poljskih putova**

Članak 19.

(1) Poljskim putom u smislu ove Odluke smatra se svaki nerazvrstani put koji se koristi za promet ili prolaz poljoprivrednom zemljištu, a kojima se koristi veći broj korisnika.

(2) Poljske putove uređuju i održavaju vlasnici odnosno posjednici poljoprivrednog zemljišta koji koriste putove.

(3) Za održavanje putova u privatnom vlasništvu (putovi služnosti) odgovorni su njihovi vlasnici, odnosno posjednici.

(4) Vlasnici i posjednici poljoprivrednog zemljišta dužni su održavati poljske putove koje koriste, najmanje u opsegu potrebnom za uobičajeni prijevoz poljoprivrednim vozilima i strojevima.

(5) Pod održavanjem poljskih putova naročito se podrazumijeva:

1. redovito održavanje i uređivanje poljskih putova tako da ne ometaju provođenje agrotehničkih mjera i prolazak vatrogasnih vozila
2. nasipavanje oštećenih dionica i udarnih rupa odgovarajućim materijalom
3. čišćenje i održavanje odvodnih kanala i propusta
4. sprečavanje širenja živica i drugog raslinja uz putove
5. sječa pojedinih stabala ili grana koje otežavaju korištenje puta
6. sprječavanje oštećivanja putova njihovim nepravilnim korištenjem (vuča trupaca, preopterećenje, neovlašteni građevinski zahvati, nasipavanje otpadnim materijalom i sl.)
7. sprječavanje uzurpacije putova i zemljišta u njihovom zaštitnom pojasu.

(6) Poljski put utvrđen kao nerazvrstana cesta održava se sukladno propisima o cestama i komunalnom gospodarstvu.

Članak 20.

Zabranjuju se sve radnje koje mogu dovesti do uništavanja poljskih putova, a naročito:

1. preoravanje i naoravanje poljskih putova
2. sužavanje poljskih putova
3. uništavanje zelenog pojasa uz poljske putove
4. nanošenje zemlje i raslinja na poljske putove prilikom obrađivanja zemljišta
5. skretanje oborinskih i drugih voda na poljske putove.
6. **Uređivanje i održavanje kanala**

Članak 21.

(1) Vlasnici, odnosno posjednici poljoprivrednog zemljišta kroz koje prolaze prirodni ili umjetni kanali oborinskih voda, odnosno vlasnici i posjednici tih kanala dužni su ih čistiti tako da se spriječi odronjavanje zemlje, zarastanje korovom i raslinjem, odnosno omogućiti prirodni tok oborinskih voda.

(2) U slučajevima kada su ti kanali građeni kao zasebni objekti, obvezni su iste čišćenjem održavati u stanju funkcionalne sposobnosti, kako bi se omogućilo prirodno otjecanje oborinskih voda.

(3) Zabranjuje se svako zatrpavanje kanala iz stavka 1. i 2. ovog članka osim kada se to radi temeljem projektne dokumentacije i valjane dozvole nadležnih tijela koju je ishodio vlasnik poljoprivrednog zemljišta.

1. **Sprječavanje zasjenjivanja susjednih čestica**

Članak 22.

(1) Radi sprječavanja zasjenjivanja susjednih parcela na kojima se vrši poljoprivredna proizvodnja, zabranjuje se sadnja visokog raslinja neposredno uz međe. U protivnom oštećeni vlasnici poljoprivrednih parcela mogu poduzimati radnje za nadoknadu štete sukladno Zakonu o vlasništvu i drugim stvarnim pravima (“Narodne novine” broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17”).

(2) Vlasnici odnosno posjednici poljoprivrednog zemljišta ne smiju sadnjom voćaka ili drugih visoko rastućih kultura zasjenjivati susjedne parcele te tako onemogućavati ili umanjivati poljoprivrednu proizvodnju na tim parcelama.

(3) Pojedinačna stabla, odnosno trajni nasadi, sade se ovisno o njihovom habitusu, na dovoljnoj udaljenosti od susjednih parcela da ne zasjenjuju susjedno zemljište.

(4) Živice iz članka 17. ove Odluke moraju se radi sprečavanja zasjenjivanja uredno obrezivati.

1. **Sadnja i održavanje vjetrobranskih pojasa**

Članak 23.

(1) Radi uređivanja i održavanja poljoprivrednih rudina, a na područjima na kojima je zbog izloženosti vjetru većeg intenziteta ili duljeg trajanja otežana ili smanjena poljoprivredna proizvodnja, vlasnik je dužan određeni pojas zemljišta zasaditi stablašicama.

(2) Stablašice koje čine vjetrobrani pojas vlasnici su dužni redovito održavati i obnavljati.

1. **POSEBNE MJERE ZAŠTITE OD POŽARA**

Članak 24.

Radi sprječavanja požara na poljoprivrednom zemljištu vlasnici odnosno posjednici dužni su:

1. održavati, uređivati i čistiti međe, živice, kanale te poljske i šumske putove
2. uklanjati suhe biljne ostatke nakon provedenih agrotehničkih mjera i nakon žetve, berbe i sl., najkasnije do 1.lipnja tekuće godine
3. odstraniti biljne ostatke nakon sječe i čišćenja šume, putova i međa na šumskom zemljištu koje graniči s poljoprivrednim zemljištem
4. uz međe preorati ili očistiti zemljište zatravljeno suhim biljem i biljnim otpadom
5. spaljivanje i uništavanje žetvenih ostataka s ciljem sprečavanja širenja ili suzbijanja organizama štetnih za bilje na poljoprivrednom i šumskom zemljištu vršiti samo uz provođenje mjera zaštite od požara sukladno Zakonu o zaštiti od požara.

Članak 25.

Spaljivanje žetvenih ostataka na poljoprivrednim površinama i ostalom otvorenom prostoru može se obavljati ako su poduzete sljedeće mjere opreznosti:

1. ako se spaljivanje žetvenih ostataka obavlja na većoj poljoprivrednoj površini, vlasnici odnosno posjednici poljoprivrednog zemljišta dužni su o tome obavijestiti Dobrovoljno vatrogasno društvo Grada Pregrade te o mjestu i vremenu spaljivanja koje će osigurati dežurstvo odgovarajućeg broja vatrogasaca s opremom za gašenje požara, a na manjim površinama treba primijeniti sve potrebne mjere zaštite od požara
2. mjesto spaljivanja žetvenih ostataka mora biti najmanje 30 metara udaljeno od gospodarskih i stambenih objekata, najmanje 200 metara od ruba šumskog zemljišta i dovoljno udaljeno od krošnji stabala i nasada na susjednim parcelama te na udaljenosti većoj od 100 metara od stogova slame i sijena i drugih objekata u kojima je uskladišteno sijeno, slama i drugi zapaljivi materijal
3. mjesto spaljivanja mora biti tako odabrano da se vatra ne može proširiti preko gorivog materijala na zemlji, kao ni prelijetanje iskri
4. osoba koja obavlja spaljivanje žetvenih ostataka mora biti punoljetna, stalno nazočna pri spaljivanju i to od zapaljenja vatre do njenog potpunog sagorijevanja s osnovnim sredstvima i opremom za gašenje požara (lopata, kanta napunjena vodom i sl.)
5. osobe koje su izvršile spaljivanje žetvenih ostataka i loženje vatre na otvorenom prostoru dužne su nakon sagorijavanja mjesto loženja pregledati i ostatke sagorijevanja u potpunosti pogasiti
6. ostalo sukladno važećim propisima kojima je uređena materija zaštite od požara.

Članak 26.

Zabranjeno je spaljivanje žetvenih ostataka na poljoprivrednim površinama i ostalom otvorenom prostoru:

- za vrijeme jakog vjetra i noću (od 19.00 do 05.00 sati)

- na trasama elektroenergetskih vodova

- od 1. lipnja do 31. listopada.

Zabranjeno je spaljivanje komunalnog otpada na poljoprivrednim zemljištima tijekom cijele godine.

1. **NADZOR**

Članak 27.

(1) Vlasnici i posjednici poljoprivrednoga zemljišta dužni su provoditi mjere propisane ovom Odlukom odnosno pridržavati se zabrana i ograničenja utvrđenih ovom Odlukom.

(2) Nadzor nad provedbom odredbi ove Odluke provodi službenik Upravnog odjela za financije i gospodarstvo Grada Pregrade i nadležne inspekcije ovlaštene posebnim propisima.

Članak 28.

Poljoprivredno redarstvo Grada Pregrade može se organizirati u suradnji s drugim općinama i gradovima Krapinsko-zagorske županije, temeljem posebne Odluke gradskog vijeća Grada Pregrade.

Članak 29.

(1) U obavljanju nadzora službenik je ovlašten:

1. rješenjem narediti poduzimanje radnji u svrhu sprječavanja nastanka štete, onemogućavanja ili smanjenja poljoprivredne proizvodnje,
2. rješenjem narediti poduzimanje radnji u svrhu uklanjanja posljedica nastale štete u poljoprivrednoj proizvodnji,
3. rješenjem narediti provođenje odluke o agrotehničkim mjerama,
4. rješenjem narediti uklanjanje protupravno postavljenih ograda, živica, drvoreda, voćnjaka pojedinačnih stabala i grmlja,
5. prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i slično),
6. izraditi zapisnik o utvrđenom stanju u provedenom nadzoru i poduzetim mjerama,
7. obavlja kontrolu i poduzima mjere za provedbu Gospodarskog programa prema sklopljenim Ugovorima,
8. upozoravati i opominjati te rješenjem narediti vlasnicima ili posjednicima radnje u svrhu provedbe mjera,
9. naplatiti novčanu kaznu na mjestu počinjenja prekršaja,
10. izdati obvezni prekršajni nalog,
11. o utvrđenom stanju i poduzetim mjerama izvještavati nadležnu poljoprivrednu inspekciju.

(2) Vlasnici ili posjednici poljoprivrednog zemljišta dužni su u provedbi ovlasti ovlaštenom službeniku omogućiti nesmetano obavljanje nadzora i pristup do poljoprivrednog zemljišta. Ako ovlašteni službenik u svome radu naiđe na otpor, može zatražiti pomoć nadležne policijske uprave.

(3) Ovlašteni službenik u provođenju poslova iz stavka 1. ovoga članka ovlašten je rješenjem narediti fizičkim i pravnim osobama radnje u svrhu provođenja odluka o agrotehničkim mjerama i mjerama za uređivanje i održavanje poljoprivrednih rudina iz ove Odluke te je dužan o utvrđenom stanju i poduzetim mjerama redovito izvještavati nadležnu poljoprivrednu inspekciju.

(4) Protiv rješenja ovlaštenog službenika iz stavka 1. ovoga članka može se izjaviti žalba upravnom tijelu Krapinsko-zagorske županije nadležnom za poslove poljoprivrede u roku od 15 dana od dana primitka rješenja.

(5) Žalba protiv rješenja iz stavka 1. ovoga članka ne odgađa njegovo izvršenje.

Članak 30.

(1) Vlasnici i posjednici poljoprivrednog zemljišta dužni su službeniku u provedbi njegovih ovlasti omogućiti nesmetano obavljanje nadzora i pristup do poljoprivrednog zemljišta.

(2) Ako službenik u svome radu naiđe na otpor, može zatražiti pomoć nadležne policijske uprave.

1. **PREKRŠAJNE ODREDBE**

Članak 31.

(1) Novčane kazne koje će se primjenjivati za ne provođenje agrotehničkih mjera i mjera za uređivanje i održavanje poljoprivrednih rudina iz ove Odluke propisane su prekršajnim odredbama važećeg Zakona o poljoprivrednom zemljištu.

(2) Novčanom kaznom u iznosu od 1320,00 eura kaznit će se za prekršaj pravna osoba ako:

1. ne provodi mjere minimalne razine obrade i održavanja poljoprivrednog zemljišta sukladno članku 6. ove Odluke,
2. ne sprječava zakorovljenost i obraslost višegodišnjim raslinjem sukladno članku 7. ove Odluke,
3. ne poduzima mjere suzbijanja biljnih bolesti i štetočina sukladno članku 9. ove Odluke,
4. ne uništava biljne ostatke sukladno članku 10. i 11. ove Odluke,
5. ne provodi mjere zaštite od erozije sukladno članku 14. ove Odluke,
6. ne uređuje i održava živicu i među sukladno članku 17. ove Odluke,
7. ne održava poljske putove sukladno članku 18. ove Odluke,
8. provodi radnje iz članka 19. ove Odluke,
9. ne uređuje i održava kanale sukladno članku 20. ove Odluke,
10. ne sprječava zasjenjivanje susjednih parcela sukladno članku 21. ove Odluke,
11. ne provodi mjere zaštite od požara sukladno članku 23. ove Odluke,
12. ne poduzima mjere iz članka 24. ove Odluke
13. postupa protivno mjerama iz članka 25. ove Odluke.

(3) Novčanom kaznom u iznosu od 260,00 eura kaznit će se i odgovorna osoba u pravnoj osobi za počinjene prekršaje iz ovoga članka.

(4) Novčanom kaznom u iznosu od 660,00 eura kaznit će se fizička osoba – obrtnik odnosno osoba koja obavlja drugu samostalnu djelatnost za počinjene prekršaje iz ovoga članka.

(5) Novčanom kaznom u iznosu od 260,00 eura kaznit će se fizička osoba za počinjene prekršaje iz ovoga članka.

Članak 32.

(1) Službenik Grada Pregrade može naplaćivati novčanu kaznu na mjestu počinjenja prekršaja, uz izdavanje potvrde, sukladno Zakonu i ovoj Odluci.

(2) Protiv osobe koja nije platila novčanu kaznu u zakonskom roku, izdat će se obvezni prekršajni nalog s novčanom kaznom.

(3) Ukoliko počinitelj prekršaja u roku koji mu je određen za plaćanje izrečene novčane kazne uplati 2/3 iste, smatrat će se da je novčana kazna u cijelosti plaćena.

(4) Počinitelj prekršaja je dužan nadoknaditi troškove izdavanja obveznog prekršajnog naloga u paušalnom iznosu do 26,54 eura.

Članak 33.

(1) U provedbi nadzora nad odredbama ove Odluke službenik Grada Pregrade može pored naplate novčane kazne propisane odredbama članka 31. ove Odluke narediti vlasnicima i posjednicima poljoprivrednog zemljišta poduzimanje mjera propisanih ovom Odlukom.

(2) Vlasnici i posjednici poljoprivrednog zemljišta koji ne provedu agrotehničke mjere iz članaka 5. do 15. ove Odluke i mjere za uređivanje i održavanje poljoprivrednih rudina iz članaka 16. do 22. ove Odluke dužni su, pored plaćanja novčane kazne, propisane odredbama članka 31. ove Odluke, omogućiti ovlaštenim pravnim ili fizičkim osobama poduzimanje mjera i snositi troškove provođenja istih.

1. **PRIJELAZNE I ZAVRŠNE ODREDBE**

Članak 34.

Stupanjem na snagu ove Odluke prestaje važiti Odluka o agrotehničkim mjerama, mjerama za uređenje i održavanje poljoprivrednih rudina i mjerama zaštite od požara na poljoprivrednom zemljištu u Gradu Pregradi ("Službeni glasnik Krapinsko-zagorske županije" br. 26/19 i 39/21).

Članak 35.

Ova Odluka stupa na snagu osmog dana od dana objave u "Službenom glasniku Krapinsko-zagorske županije".

**PREDSJEDNICA**

**GRADSKOG VIJEĆA**

Vesna Petek