|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*kkn\*pBk\*- +\*yqw\*wCo\*Fzi\*oDm\*ugB\*dzb\*khx\*wgu\*zaq\*uyb\*zew\*- +\*eDs\*lyd\*lyd\*lyd\*lyd\*ody\*rse\*yrC\*Aye\*ytx\*zfE\*- +\*ftw\*hyj\*Eyj\*liy\*whi\*kms\*qEk\*xli\*lCg\*vlc\*onA\*- +\*ftA\*xnn\*vic\*lBu\*zid\*fsk\*vbc\*ajv\*Dbt\*uis\*uws\*- +\*xjq\*Dgy\*jEB\*rtB\*krx\*gBi\*jii\*hsz\*yrq\*Ahi\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 363-01/25-01/06

URBROJ: 2140-5-01-25-1

Pregrada, 10.02.2025.

NACRT PRIJEDLOGA

Na temelju članka 44. Zakona o komunalnom gospodarstvu („Narodne novine“ br. 68/18, 110/18, 32/20., 145/24) te članka 32. Statuta Grada Pregrade („Službeni glasnik Krapinsko – zagorske županije“, broj 6/13, 17/13, 16/18-pročišćeni tekst, 5/20, 8/21, 38/22 i 40/23) Gradsko vijeće Grada Pregrade na svojoj \_\_\_ sjednici, održanoj dana \_\_\_2025. godine, donijelo je sljedeću

**Odluku o II. izmjenama i dopunama Odluke**

**o komunalnim djelatnostima na području grada Pregrade**

Članak 1.

U stavku 1. članka 4. Odluke o komunalnim djelatnostima na području Grada Pregrade (Službeni glasnik Krapinsko-zagorske županije br. 49/18 i 51/20), dalje u tekstu: Odluka, dodaje se redni broj 3. koji glasi:

3. pravne i fizičke osobe na temelju ugovora o koncesiji.

Članak 2.

U stavku 1. članka 5. briše se točka 8.

Članak 3.

Iza članka 6. dodaje se novi članak 6a koji glasi:

Komunalne djelatnosti koje mogu obavljati pravne i fizičke osobe na temelju ugovora o koncesiji su:

1. Obavljanje dimnjačarskih poslova.

Postupak odabira osobe s kojom se sklapa ugovor o povjeravanju obavljanja komunalne djelatnosti provodi se prema propisima Zakona o koncesiji.

Članak 4.

Obavljanje dimnjačarskih poslova iz članka 6a. do potpisivanja ugovora o koncesiji, obavljati će trgovačko društvo iz članka 5. Odluke.

Članak 5.

Ova Odluka o II. izmjenama i dopunama Odluke stupa na snagu osmog dana od dana objave u Službenom glasniku Krapinsko-zagorske županije.

PREDSJEDNICA GRADSKOG VIJEĆA

Vesna Petek

OBRAZLOŽENJE

UVODNI DIO

Potrebno je donijeti Odluku o II. Izmjenama i dopunama Odluke o komunalnim djelatnostima na području Grada Pregrade uslijed promjena u načinu obavljanja dimnjačarskih poslova na području Grada Pregrade. II. Izmjenama i dopunama Odluke propisuje se obavljanje dimnjačarskih usluga temeljem ugovora o koncesiji sukladno Zakonu o koncesijama.

PRAVNI TEMELJ

Članak 44. Zakona o komunalnom gospodarstvu („Narodne novine” broj 68/18, 110/18, 32/20, 145/24), članak 7. Zakona o koncesijama („Narodne novine” broj 69/17, 37/20).

OSNOVNA PITANJA KOJA SE UREĐUJU AKTOM

Aktom se sukladno članku 44. Zakona o komunalnom gospodarstvu uređuje djelatnosti koje će se obavljati temeljem ugovora o koncesiji.

Nositelj izrade:

Upravni odjel za financije

i gospodarstvo Grada Pregrade