|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*ohs\*kkn\*pBk\*- +\*yqw\*wCo\*Fzi\*oDm\*ugB\*dzb\*khx\*wEe\*sku\*uzj\*zew\*- +\*eDs\*lyd\*lyd\*lyd\*lyd\*Bli\*gaj\*btv\*Dgj\*hbA\*zfE\*- +\*ftw\*sus\*kmD\*sxE\*mnA\*mlk\*rig\*bDl\*izi\*gba\*onA\*- +\*ftA\*gzc\*ujb\*CDt\*bwn\*cbm\*ywt\*svl\*xcE\*gjl\*uws\*- +\*xjq\*cCj\*jnE\*jlv\*aEb\*jBc\*nBj\*Eaz\*iyz\*jrg\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADSKO VIJEĆE** |

KLASA: 363-01/25-01/03

URBROJ: 2140-5-01-25-8

Pregrada, 27.03.2025.

Na temelju članka 5. stavka 1. Zakona o sigurnosti prometa na cestama ("Narodne novine" broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) i članka 32. Statuta Grada Pregrade („Službeni glasnik Krapinsko-zagorske županije“ br. 6/13, 17/13, 7/18, 16/18-pročišćeni tekst, 05/20, 08/21, 38/22, 40/23) uz prethodnu suglasnost Ministarstva unutarnjih poslova - Policijske uprave Krapinsko-zagorske (u daljnjem tekstu: MUP), Gradsko vijeće Grada Pregrade na 25. sjednici održanoj 27. ožujka 2025. godine, donosi

**ODLUKU**

**o uređenju prometa na području Grada Pregrade**

1. **OPĆE ODREDBE**

Članak 1.

Ovom Odlukom uređuje se promet na cestama i javno-prometnim površinama na području grada Pregrade ( u daljnjem tekst: Grad).

Cestama i javno-prometnim površinama smatraju se površine određene Zakonom o cestama i Zakonom o komunalnom gospodarstvu.

Uređenjem prometa u smislu ove Odluke smatra se određivanje:

1. cesta s prednošću prolaza,
2. dvosmjernog, odnosno jednosmjernog prometa,
3. sustava tehničkog uređenja prometa  i upravljanje prometom putem elektroničkih sustava i video nadzora,
4. ograničenja brzine kretanja vozila,
5. prometa pješaka, vozača bicikla, vozača osobnih prijevoznih sredstava, vozača mopeda, turističkog vlaka i zaprežnih kola, jahača te gonjenje i vođenje stoke,
6. parkirališnih površina i načina parkiranja, zabrane parkiranja i mjesta

ograničenog parkiranja,

1. zona smirenog prometa,
2. blokiranja autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vozila,
3. postavljanja i održavanja zaštitnih ograda za pješake na opasnim mjestima,
4. pješačkih zona, sigurnih pravaca za kretanje školske djece, posebnih tehničkih mjera za sigurnost pješaka i biciklista u blizini obrazovnih, zdravstvenih i drugih ustanova, igrališta, kino dvorana i sl.,
5. uklanjanja dotrajalih, oštećenih i napuštenih vozila,
6. površina na kojoj će se obavljati: test vožnja, cross, off road, sportske, enduro i promidžbene vožnje,
7. uvjeta prometovanja vozila opskrbe u zonama smirenog prometa i pješačkim zonama.

Članak 2.

Promet na cestama i javno prometnim površinama dopušten je svima pod jednakim uvjetima u granicama propisanim Zakonom i ovom Odlukom.

Na cestama i javno prometnim površinama ne smiju se poduzimati bilo kakve radnje ili djelatnosti koje bi mogle oštetiti javno prometnu površinu ili ugroziti sigurnost i protočnost prometa.

1. **UREĐENJE PROMETA**

Članak 3.

Upravni odjel Grada nadležan za poslove komunalnog gospodarstva (u daljnjem tekstu: Odjel), uz prethodnu suglasnost MUP-a uređuje promet na cestama i drugim javnim površinama na području Grada, sukladno propisima o sigurnosti prometa na cestama.

Kada se promet uređuje na dijelu državne ili županijske ceste, potrebna je i suglasnost ministarstva nadležnog za poslove prometa.

Odjel vodi evidenciju cesta i prometnih rješenja na istima (ceste s prednošću prolaza, ceste namijenjene za dvosmjerni odnosno jednosmjerni promet, sustav tehničkog uređenja prometa, parkirne površine, zaštitne ograde za pješake i dr.)

Članak 4.

Odjel može odobriti privremenu regulaciju prometa na zahtjev pravne i fizičke osobe, po prometnom rješenju kojeg su te osobe dužne priložiti uz zahtjev, a radi omogućavanja:

* gradnje, rekonstrukcije i popravka građevinskih objekata i instalacija,
* prekopa ceste i javno prometnih površina zbog postave komunalne i druge infrastrukture,
* održavanja raznih događanja (manifestacija) od značaja za Grad na tim površinama.

U rješenju o određivanju privremene regulacije prometa navodi se vrijeme trajanja privremene regulacije te sve mjere koje se predmetnom regulacijom provode (način odvijanja prometa ili zabrana prometa, održavanje i potom uklanjanje privremene prometne signalizacije, premještanje autobusnih stajališta ako je to potrebno, osiguravanje koridora za interventna vozila, obvezu izvješćivanja javnosti o uspostavljenoj privremenoj regulaciji i dr.) i obavještavanja nadležne policijske uprave.

Sve troškove uspostave privremene regulacije i uklanjanja iste nakon isteka odobrenja iz stavka 2. ovog članka snosi investitor odnosno organizator manifestacije, osim za manifestacije od značaja za Grad kojih je organizator Grad ili Turistička zajednica Grada kada te troškove može snositi Grad.

Članak 5.

Grad osigurava održavanje nerazvrstanih cesta i javno prometnih površina tako da se na istima osigura normalno i sigurno odvijanje prometa.

Poslove održavanja nerazvrstanih cesta te održavanja javno-prometnih površina obavlja trgovačko društvo Niskogradnja d.o.o., Stjepana Radića 17, Pregrada koje je u vlasništvu Grada Pregrade ( u nastavku: Niskogradnja d.o.o.) i kojem su povjereni navedeni poslovi sukladno Odluci o komunalnim djelatnostima na području Grada Pregrade.

1. **Ceste s prednošću prolaza**

Članak 6.

Ceste s prednošću prolaza na području Grada su državne ceste u odnosu na županijske, lokalne i nerazvrstane ceste, županijske i lokalne ceste u odnosu na nerazvrstane ceste, te važnije nerazvrstane ceste u odnosu na ostale nerazvrstane ceste, sukladno postojećoj prometnoj signalizaciji.

1. **Dvosmjerni odnosno jednosmjerni promet**

Članak 7.

Sve ceste na području Grada su u pravilu namijenjene dvosmjernom prometu.

Izuzetno od odredbe stavka 1. ovog članka, jednosmjernom ulicom određuje se ulica Stjepana Škreblina, u dijelu ulice od ulice Dragutina Kunovića do kućnog broja Stjepana Škreblina 3.

Izuzetno od odredbe stavka 1. ovog članka, jednosmjeran promet odvija se za vrijeme 01.studenog, blagdan Svi sveti, Ulicom Dragutina Kunovića i Obrtničkom ulicom, a smjer odvijanja prometa je od raskrižja Ulice Janka Leskovara, Ljudevita Gaja i Goričke ulice, Ulicom Dragutina Kunovića i Obrtničkom ulicom do raskrižja na Trgu Gospe Kunagorske.

Prema potrebi nerazvrstane ceste i ulice za odvijanje jednosmjernog prometa, uz prethodnu suglasnost ministarstva nadležnog za unutarnje poslove, može odrediti Gradsko vijeće.

1. **Sustav tehničkog uređenja prometa i upravljanje putem elektroničkih sustava i video nadzora**

Članak 8.

Sustav tehničkog uređenja prometa obuhvaća izgradnju, postavu i održavanje opreme i oznaka kojima se obavlja regulacija i nadzor prometa, postiže i održava zadovoljavajuća sigurnost svih sudionika u prometu, obavlja brojenje prometa i održava prohodnost prometnih površina.

Članak 9.

Prometni znakovi, prometna svjetla i svjetlosne oznake, oznake na kolniku i drugim površinama, prometna oprema cesta te signalizacija i oprema za regulaciju, smirivanje i nadzor prometa postavljaju se na temelju prometnog projekta.

Sva oprema iz stavka 1. ovog članka treba zadovoljavati propise o sigurnosti prometa.

Članak 10.

Pod održavanjem prometnih znakova podrazumijeva se njihovo čišćenje, popravak te zamjena dotrajalih i nejasnih znakova novim istovjetnim znakovima.

Za poslove održavanja nije potreban prometni projekt.

Članak 11.

Za oštećene ili uništene prometne znakove i ostalu cestovnu opremu uslijed prometne nesreće, kao i za namjerno ili iz nehaja oštećivanje istih, Grad ima pravo tražiti naknadu štete od počinitelja.

Članak 12.

Turistička i ostala signalizacija na cestama postavlja se na temelju projekta.

Lokaciju za postavu turističke signalizacije uz nerazvrstane ceste utvrđuje Odjel, uz pribavljeno mišljenje MUP-a, a uz javne ceste i uz prethodnu suglasnost nadležne uprave za ceste.

Turistička i ostala signalizacija treba biti izrađena sukladno propisima.

Članak 13.

Poslovima nužnim za normalno i sigurno odvijanje prometa na nerazvrstanim cestama i javno-prometnim površinama smatra se osobito:

* održavanje kolnika i nogostupa (popravci udarnih rupa, oštećenih podzida, nadzida i drugih elemenata cesta, zamjena asfaltnog ili betonskog zastora i dr.),
* posipanje kolnika i nogostupa, te čišćenje tih površina od snijega i leda,
* uklanjanje pregaženih životinja, stvari i čišćenje nerazvrstanih cesta nakon prometnih nesreća ili nezgoda, radi osiguranja prohodnosti i sigurnosti prometa,
* održavanje sustava za odvodnju, uključiv i odvodnju na javnim cestama na dijelu gdje one prolaze kroz naselja.

Članak 13a

Krošnje stabala i drugo zelenilo ne smije zaklanjati rasvjetna tijela javne rasvjete, prometne znakove i svjetlosne signale, ometati promet, ulaziti u profile kolnika, nogostupa te smanjivati preglednost na raskrižjima.

Članak 14.

Radi poboljšanja sigurnosti prometa i zaštite sudionika u prometu, zaštite okoliša, sprječavanja ili smanjenja prometnih zagušenja, korištenja parkirališta i sl. mogu se uspostavljati i druga ograničenja, zabrane i promjene u postojećoj regulaciji prometa na nerazvrstanim cestama (u pojedinim vremenskim razdobljima tijekom dana, danima i sl.).

1. **Ograničenje brzine kretanja vozila**

Članak 15.

Vozači su dužni brzinu kretanja vozila prilagoditi uvjetima utvrđenim u članku 51. Zakona o sigurnosti prometa na cestama.

U zonama smirenog prometa dozvoljena brzina vozila je brzina hoda pješaka.

U zonama smirenog prometa svi sudionici prometa su dužni pridržavati se ograničenja brzine sukladno Zakonu o sigurnosti prometa na cestama.

1. **Promet pješaka, biciklista, vozača mopeda, turističkih i zaprežnih kola, gonjenje i vođenje stoke**

Članak 16.

Svi sudionici u prometu moraju prema osobama s invaliditetom, slijepim i nemoćnim osobama te djeci, kao i osobama koje prate ili prevoze osobe s invaliditetom, slijepe i nemoćne osobe ili djecu, postupati s najvećom mogućom pažnjom.

Članak 17.

Pješački promet se odvija nogostupima, pješačkim zonama i drugim površinama posebno

namijenjenim pješacima, te na obilježenim pješačkim prijelazima preko prometnica.

Članak 18.

Pješačkom zonom dozvoljeno je samo kretanje pješaka i specijalnih prijevoznih sredstava (invalidskih kolica) na osobni ili motorni pogon za osobe s invaliditetom ili starije osobe, ako se pritom ne kreću brzinom većom od brzine hoda pješaka.

Članak 19.

Zabranjeno je ostavljanje i parkiranje bicikala, mopeda, skutera i motocikala naslonjenih na fasade objekata javnih, državnih i drugih institucija ili na javnim zelenim površinama, te na nogostupima i prometnicama ukoliko na bilo koji način ugrožavaju sigurnost sudionika u prometu.

U pješačkim zonama je zabranjeno ostavljanje i parkiranje bicikla, mopeda, skutera i motocikla izvan za to predviđenih i uređenih mjesta (stalci za parkiranje).

Članak 20.

Unutar zone Kulturno-povijesne cjeline Grada Pregrade, zaštićenog kulturnog dobra upisanog u Registar kulturnih dobara Republike Hrvatske-Listu zaštićenih kulturnih dobara pod brojem Z-4803, čija su svojstva kulturnog dobra utvrđena rješenjem Ministarstva kulture, Uprave za zaštita kulturne baštine Klasa: UP/I-612-08/10-06/0411, Urbroj:532-04-01-1-1/4-10-1 od 12. listopada 2010.g. nije dopušten promet zaprežnih vozila odnosno gonjenje ili vođenje stoke.

Izuzetno od odredbe stavka 1. ovog članka, Odjel može na zahtjev organizatora i po izrađenom prometnom rješenju odobriti na pojedinim cestama ili javno-prometnim površinama promet zaprežnih vozila (kočije) i sl. u vrijeme održavanja turističkih i sličnih manifestacija.

1. **Parkirališne površine, način parkiranja i zabrane parkiranja i mjesta ograničenog parkiranja**

Članak 21.

Parkirališnim površinama u smislu ove Odluke smatraju se parkirališne površine na cestama, uređenim javnim površinama u vlasništvu Grada, označene prometnom signalizacijom sukladno propisima.

Članak 22.

Javna parkirališta moraju se održavati čistima i urednima. Na javnim parkiralištima mora se održavati red, a vozila se moraju parkirati unutar označenog parkirnog mjesta.

Javna parkirališta sa sustavom naplate održava isporučitelj komunalne usluge parkiranja na uređenim javnim površinama.

Parkirališne površine pod naplatom određuje Gradsko vijeće posebnom Odlukom, uz prethodnu suglasnost Ministarstva unutarnjih poslova.

Za parkirne površine pod naplatom, Isporučitelj usluge Općim uvjetima pružanja komunalne usluge parkiranja na uređenim javnim površinama uređuje uvjete parkiranja ovisno o tome da li se radi o parkiralištima s cjelogodišnjom ili sezonskom naplatom, uličnim parkiralištima odnosno zatvorenim parkiralištima, vremenu naplate parkiranja, zonama naplate, te zonama u kojima je dozvoljena mogućnost rezerviranja parkirnih mjesta za pojedine kategorije korisnika kojima je kao uvjet za obavljanje registrirane poslovne djelatnosti neophodno osigurati i korištenje parkirnih mjesta.

Na parkirnim površinama pod naplatom, Isporučitelj usluge dužan je postavljati i održavati horizontalnu i vertikalnu signalizaciju, uređaje i opremu za naplatu parkiranja, te organizirati redovito čišćenje parkirnih površina, kao i sanirati oštećenja nastala redovnim korištenjem tih površina.

Članak 23.

Parkiranje vozila na području Grada dozvoljeno je na uređenim i obilježenim površinama namijenjenim parkiranju, te na drugim površinama gdje to nije protivno Zakonu ili drugim propisima.

Javna parkirališta moraju biti označena horizontalnom i vertikalnom signalizacijom u skladu s propisima o sigurnosti prometa na cestama.

Najmanje 5% parkirnih mjesta na javnim parkiralištima mora biti označeno za zaustavljanje i parkiranje vozila osoba s invaliditetom.

Na javnim parkiralištima na kojima nije moguće iscrtavanje na kolniku (npr. makadam, zemlja), parkirna mjesta se ne iscrtavaju posebno, no postavljenom vertikalnom signalizacijom mora jasno biti određeno područje na kojemu se obavlja parkiranje i način parkiranja.

Članak 24.

Na javnim parkiralištima zabranjeno je zaustavljati i parkirati teretna i priključna vozila, autobuse, radne i poljoprivredne strojeve.

Na javnim parkiralištima zabranjeno je držati bilo kakve druge predmete i materijale koji onemogućavaju osnovnu funkciju parkirališta (primjerice drva za ogrjev, pijesak i drugi građevinski materijal i sl.)

Na javnim parkiralištima je zabranjeno izvođenje praktične nastave za osposobljavanje kandidata za vozače.

Na javnim parkirališnim mjestima dozvoljeno je zaustavljanje i parkiranje interventnih vozila (vatrogasnih vozila, vozila hitne pomoći, vozila MUP- a, vozila HEP-a, telekomunikacija te komunalnih i trgovačkih društava u vlasništvu Grada).

Članak 25.

Javni promet putnika organizira se autobusima.

Zaustavljanje vozila javnog prometa te ukrcaj i iskrcaj putnika vrši se na postojećim

autobusnim stajalištima.

Na autobusnim stajalištima nije dozvoljeno parkiranje autobusa niti drugih vozila.

Članak 26.

Odjel može, na zahtjev organizatora, odobriti da se pojedine parkirališne površine privremeno stave van funkcije ili da se omogući privremeno parkiranje vozila na drugim površinama radi održavanja zabavnih, sportskih, kulturnih ili komercijalnih manifestacija i sličnih aktivnosti te prilikom izvođenja građevinskih radova koji se ne mogu izvoditi bez zauzimanja dijela parkirališnih površina.

Za korištenje javnih parkirališta iz stavka 1. ovog članka korisnik je dužan platiti naknadu sukladno općem aktu Grada o načinu korištenja javnih površina.

Naknada iz stavka 2. ove Odluke ne plaća se za održavanje manifestacija od značaja za Grad, a kojih je organizator Grad ili Turistička zajednica Grada.

Članak 27.

Kolnik ili dio kolnika može se urediti, obilježiti i koristiti kao javno parkiralište samo pod uvjetom da za dvosmjerni promet odnosno jednosmjerni promet ostane slobodna kolnička površina propisana Zakonom o sigurnosti prometa na cestama.

Nogostup ili dio nogostupa može se urediti, obilježiti i koristiti za parkiranje vozila samo pod uvjetom da se za kretanje pješaka ostavi najmanje 1,6 m širine pješačke površine, s tim da ta pješačka površina ne može biti uz rub kolnika.

Kolnici i nogostupi uz pravce razvrstanih cesta kroz Grad ili druge površine uz te pravce mogu se urediti, obilježiti i koristit i za parkiranje vozila uz prethodnu suglasnost nadležne uprave za ceste.

Način uređenja, obilježavanja i korištenja nogostupa i kolnika kao parkirališta određuje Odjel, uz prethodnu suglasnost MUP-a.

1. **Zone smirenog prometa**

Članak 28.

Zone smirenog prometa mogu se označiti na nerazvrstanim cestama ispred škola i predškolskih ustanova te u dijelovima naselja gdje zbog nepostojanja nogostupa kolne površine ujedno služe i za kretanje pješaka.

Zonom smirenog prometa određuje se Ulica Stjepana Škreblina od ulice Dragutina Kunovića do Ulice Ljudevita Gaja.

Osim standardne vertikalne i horizontalne signalizacije, u zonama smirenog prometa mogu se na kolniku postaviti propisane umjetne izbočine radi dodatnog upozorenja vozačima.

Odluku o određivanju zona smirenog prometa, te mjerama kojima će se osigurati smirenje prometa, donosi Gradsko vijeće, uz prethodnu suglasnost MUP-a.

1. **Blokiranje autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vrsta vozila**

Članak 29.

Vozilo koje nije zaustavljeno ili parkirano u skladu sa odredbama zakona kojima se uređuje sigurnost prometa na cestama premjestit će se na lokaciju za tu namjenu, temeljem naloga policijskog službenika.

Troškove premještaja vozila iz st.1. ovog članka snosi vlasnik odnosno korisnik vozila.

Poslove premještaja i izdvajanja nepropisno zaustavljenih i parkiranih vozila obavlja ovlaštena pravna osoba.

Autobus, teretni automobil, priključno vozilo i radni stroj parkiran na mjestu koje nije namijenjeno za parkiranje tog vozila blokirat će se napravom za blokiranje kotača po nalogu policijskog službenika.

Blokiranje i deblokiranje vozila obavlja ovlaštena pravna osoba.

Troškove blokiranja i deblokiranja vozila podmiruje vlasnik odnosno korisnik vozila.

1. **Postavljanje i održavanje zaštitnih ograda za pješake na opasnim mjestima**

Članak 30.

Na javno prometnim površinama mogu se postavljati zaštitne ograde, stupići ili druge fizičke prepreke u svrhu zaštite pješaka u prometu.

Postavu zaštitnih ograda i stupića određuje Odjel, temeljem izrađenog prometnog rješenja, uz prethodnu suglasnost MUP-a.

Kada se fizičke prepreke postavljaju na nogostupima uz javne ceste, potrebna je i suglasnost nadležne uprave za ceste.

Članak 31.

Na zahtjev vlasnika ili korisnika stambenog ili poslovnog prostora Odjel može izdati odobrenje za postavu zaštitnih ograda, stupića ili dr. prepreka radi slobodnog pristupa u objekt, po uvjetima navedenim u prethodnom članku.

Fizičke prepreke postavlja podnositelj zahtjeva o svom trošku.

Članak 32.

Radi osiguranja kretanja osoba s invaliditetom uz pješačke prijelaze mogu se ugraditi rampe ili izvesti upušteni nogostupi sukladno propisima.

1. **Pješačke zone, sigurni pravci za kretanje školske djece, posebne tehničke mjere za sigurnost pješaka i biciklista u blizini obrazovnih, zdravstvenih i drugih ustanova, igrališta, dvorana i sl.**

Članak 33.

Pješačkim zonama određuje se:

-Prilaz matice hrvatske, Prilaz Mate Majera, pješačka staza oko Osnovne škole Janka Leskovara, osim za građane koji stanuju u tim ulicama.

Sigurni pravci za kretanje školske djece određuju se:

1. U gradu Pregradi (Osnovna škola Janka Leskovara Pregrada u ulici D. Kunovića)

a) iz predjela ulice Janka Leskovara, ulice Ljudevita Gaja, Obrtničke ulice djeca se kreću nogostupom, pješačkim prijelazom te zemljanim pojasom u ulici D. Kunovića

b) iz ostalih ulica djeca se kreću kao i pješaci zemljanim dijelom lijevom stranom kolnika u smjeru kretanja,

c) Sopot, Stipernica, Gorjakovo, Kostel, Benkovo, (područne škole Janka Leskovara) i Vinagora (područna škola Đuro Prejac Desinić) - djeca se kreću državnom, županijskom i lokalnim cestom kao i pješaci zemljanim dijelom lijevom stranom kolnika u smjeru kretanja.

Učestala mjesta prijelaza djece u blizini škole preko državne ceste D-206, županijskih i nerazvrstanih cesta označeni su pješačkim prijelazima s dopunom škola i oznakom „X“ .

Svi utvrđeni pravci biti će posebno označeni sukladno sustavu tehničkog uređenja prometa i opremanja cesta.

Članak 34.

Pješačka zona obilježava se prometnim znakovima, dopunskim pločama i oznakama.

Unutar pješačke zone mogu se postaviti fizičke prepreke za ograničenje prometa.

Vrstu fizičkih prepreka i mjesta gdje će se iste postaviti, određuje Odjel, uz prethodnu suglasnost Ministarstva unutarnjih poslova.

U slučaju potrebe (određenih manifestacija, posebnog prijevoza i sl.), Odjel može izdati dozvolu za privremeno micanje fizičkih prepreka.

1. **Uklanjanje dotrajalih, oštećenih i napuštenih vozila**

Članak 35.

Na javnim prometnim površinama ne smiju se ostavljati dotrajala, oštećena i napuštena vozila (vozila oštećena u sudaru, neregistrirana vozila, vozila bez bitnih dijelova karoserije, motora, stakala, guma i sl.).

Komunalni redar naredit će vlasniku vozila uklanjanje vozila iz stavka 1. ovog članka sukladno Odluci o komunalnom redu.

1. **Površine na kojoj će se obavljati test vožnje, terenske vožnje, vožnje** **izvan kolnika, sportske, enduro i promidžbene vožnje**

Članak 36.

Test vožnje, cross, of road, sportske enduro i promidžbene vožnje mogu se obavljati na cestama i javno-prometnim i drugim površinama samo uz prethodno odobrenje Odjela, koje se izdaje po zahtjevu organizatora kojemu je priloženo prometno rješenje, te uz prethodnu suglasnost ministarstva nadležnog za unutarnje poslove.

1. **Parkiranje i kretanje vozila opskrbe**

Članak 37.

Opskrba se obavlja teretnim vozilima nosivosti do 5,0 tona, koja se smiju zaustavljati samo na prostorima označenim za dostavu, uz zadržavanje od maksimalno 30 minuta u vremenu od 07:00 do 18:00 sati.

1. **NADZOR**

Članak 38.

Nadzor nad provedbom ove Odluke, sukladno propisima o sigurnosti prometa na cestama provode policijski službenici osim članka 13a ove Odluke nad provedbom kojih nadzor provodi upravni odjel nadležan za komunalno redarstvo.

Poslove komunalnog redarstva provodi komunalni redar.

U obavljanju nadzora komunalni redar ovlašten je:

1. Rješenjem narediti uklanjanje nedostataka iz članka 13a ove Odluke,
2. Naplatiti novčanu kaznu na mjestu počinjenja prekršaja,
3. Izdati obvezni prekršajni nalog.
4. **KAZNENE ODREDBE**

Članak 39.

Novčanom kaznom u iznosu od 1320,00 eura kaznit će se za prekršaj pravna osoba ako postupi protivno Članku 13a ove Odluke.

Novčanom kaznom u iznosu od 260,00 eura kaznit će se i odgovorna osoba u pravnoj osobi za počinjene prekršaje iz stavka 1. ovoga članka.

Novčanom kaznom u iznosu od 660,00 eura kaznit će se fizička osoba – obrtnik odnosno osoba koja obavlja drugu samostalnu djelatnost za počinjene prekršaje iz stavka 1. ovoga članka.

Novčanom kaznom u iznosu od 260,00 eura kaznit će se fizička osoba za počinjene prekršaje iz stavka 1. ovoga članka.

**V . PRIJELAZNE I ZAVRŠNE ODREDBE**

Članak 40.

Stupanjem na snagu ove Odluke prestaje važiti Odluka o uređenju prometa na cestama na području grada Pregrade ( Službeni glasnik Krapinsko-zagorske županije 08/02, 11/02 i 17/05).

Postojeća prometna regulacija na području Grada ostaje na snazi do uspostave novih regulacija sukladno odredbama ove Odluke.

Članak 41.

Ova Odluka stupa na snagu osmog dana od dana objave u Službenom glasniku Krapinsko-zagorske županije.

PREDSJEDNICA

GRADSKOG VIJEĆA

Vesna Petek